Maailmankatsomukset - kysymyksiä | miksiuskon\nLyhyesti: Millainen kristinusko on maailmankatsomuksena?\n"Maailmankuva", "maailmankatsomus", "ideologia" ja "uskonto"\nMillainen on hyvä maailmankatsomus?\nMikä on kristillisen maailmankatsomuksen sisältö?\nMillaisia jumalakäsityksiä on olemassa?\nMistä tietää, mikä usko on oikea?\nMiten Jeesukseen uskovan sisäinen varmuus eroaa muista?\nAteistitkin ovat hyötyneet kristinuskon tuomasta edistyksestä\nMaailmankatsomukset ja enemmistön mielipide\n"Kristinuskoa ei voi pitää totena ellei ole perehtynyt muihin näkemyksiin"\n"Uskontojen ydin on lopulta sama."\n"Kaikissa uskonnoissa on osa totuudesta"\n"Kaikki uskonnot sisältävät jotain totta ja hyödyllistä"\n"Kristinusko on suvaitsematon ja elitistinen"\n"Mikä tekee juuri kristinuskosta oikealla tavalla erilaisen?"\n"Tärkeintä on vilpittömyys."\n"Kristityt ja muslimit palvelevat samaa Jumalaa."\n"Niin paljon pahaa on tehty kristinuskon nimissä"\n"Uskonnot ovat vaarallisia."\n"Jos uskonnot kiellettäisiin, maailma olisi parempi paikka."\n"Suurin osa sodista johtuu uskonnoista."\nKristinusko ja muut maailmankatsomukset\n- Vastauksia kysymyksiin ja väitteisiin\nUsein käytetty kertomus norsusta ja sokeista miehistä ei ole toimiva vertaus siitä, millainen on totuus, sillä se ei ota huomioon kertojaa, joka näki objektiivisesti koko kuvan ja totuuden.\nMillainen kristinusko on maailmankatsomuksena lyhyesti sanottuna?\nKristinusko tarjoaa kaikenkattavan maailmanselityksen. Se selittää miten ja miksi maailma ja ihminen ovat olemassa, mikä on ihmisen ongelma ja sen ratkaisu.\nKristillisessä maailmankatsomuksessa ei ole sisäisiä ristiriitoja eikä aukkoja, vaan siinä kaikki palat osuvat paikoilleen.\nMillainen kristinusko on verrattuna muihin uskontoihin?\nKristinuskossa on erityistä, että se perustuu ajatukseen Jumalan armosta: Kristinuskossa Jumala etsii ihmistä ja on valmistanut tien luokseen, kun muissa jumalauskonnoissa ihminen etsii teitä jumaluuden luokse.\nKristinuskossa on erityistä myös se, että se perustuu julkisille, todennettaville historian tapahtumille.\nKristinuskossa ei ole kysymys uskonnollisista menoista ja tavoista vaan suhteesta Jumalaan\nVaikka kristinusko on uskonto siinä mielessä, että siinä uskotaan korkeampaan voimaan, sillä on pyhä kirja jne., siinä ei ole kysymys joidenkin uskonnollisten tapojen omaksumisesta vaan henkilökohtaisesta suhteesta Jumalaan.\nKristinuskossa siis yhdistyvät henkilökohtainen suhde Jumalaan ja maailmankatsomus.\nMitä tarkoittavat "maailmankuva", "maailmankatsomus", "ideologia" ja "uskonto"? Miten ne liittyvät kristinuskoon?\nHyvä maailmankatsomus perustuu tosiasioille, ei subjektiiviselle (henkilökohtaiselle) näkemykselle. Maailmankatsomuksen väitteitä täytyy pystyä testaamaan tosiasioiden valossa. (Tällainen henkilökohtainen näkemys olisi esim. "Ulkoavaruuden asukkaat ovat tuoneet planeetallemme elämän.")\nHyvä maailmankatsomus ei sisällä sisäistä ristiriitaisuutta. (Sisäinen ristiriita on esim. se, että korostetaan ihmisarvoa ja ihmisoikeuksia, mutta samalla kannatetaan materialistista maailmankatsomusta, jonka mukaan ihminen on viime kädessä verrattavissa eläimiin.)\nHyvä maailmankatsomus pystyy antamaan järkevän selityksen ympäröivälle todellisuudelle ja sen kiistattomille tosiasioille. (Esim. objektiivisille, yleispäteville moraaliarvoille, tietoisuudelle, kokemuksellemme oman persoonamme jatkuvuudesta, ihmisten yliluonnollisille kokemuksille jne.)\nHyvän maailmankatsomuksen on pystyttävä selittämään hyvän ja pahan perimmäinen olemus, koska juuri näiden moraalisten vaihtoehtojen tiedostaminen keskeisellä tavalla erottaa ihmisen muista olennoista. \nHyvällä maailmankatsomuksella on oltava jokin objektiivinen (henkilökohtaisesta näkemyksestä riippumaton, puolueeton ja yleispätevä) mittapuu. Sen on pystyttävä määrittelemään, miksi jokin asia on oikein tai väärin, tosi tai epätosi.\nHyvä maailmankatsomus pystyy perustelemaan, miksi muut maailmankatsomukset eivät ole oikeita.\nHyvä maailmankatsomus ei saa olla liian yksinkertainen tai liian monimutkainen. (Liian yksinkertainen on esim.m näkemys, että on olemassa vain fysikaalinen, aineellinen todellisuus, jolloin henkiset asiat selitetään alentamalla ne fysikaalisiksi reaktioiksi.) \nHyvä maailmankatsomus ei perustu vain yhdenlaiseen näyttöön, vaan sen tueksi on erityyppisiä todisteita.  \nHyvä maailmankatsomus pystyy selittämään myös esim. yliluonnolliset asiat, ihmeet.\n(Tiivistelmä Ravi Zachariaksen määritelmästä teoksessa "Real Face of Atheism", 2008)\nMistä maailmankaikkeus ja ihminen ovat tulleet:\nMaailmankaikkeuden, elämän ja ihmisen olemassaolon selitys on iankaikkisesti olemassa oleva aineeton, kaikkivaltias ja kaikkitietävä ja täydellisen hyvä Jumala, joka tahdosta ja luomistyöstä ovat saaneet alkunsa niin fysikaalinen kuin hengellinen todellisuus.\nMikä on ihminen, ja miksi maailma ja ihminen ovat olemassa?\nIhminen eroaa muista elävistä olennoista siten, että hän on ruumiillis-hengellinen olento, joka muistuttaa henkisiltä ja hengellisiltä ominaisuuksiltaan Jumalaa ja voi olla Häneen yhteydessä. Ihminen on luotu "Jumalan kuvaksi".\nIhmisellä on persoonallinen, itsestään tietoinen hengellinen olemus (sielu/henki), hän on tietoinen objektiivisesta (yleispätevästä ja muuttumattomasta) hyvästä ja pahasta, hänellä on vapaa tahto ja kyky tehdä riippumattomia moraalisia valintoja (eli hän voi valita omasta tahdostaan hyvän ja pahan, oikean ja väärän välillä); hän kykenee rakastamaan ja tuntemaan erilaisia aitoja tunteita ja hänellä on luomakunnassa vertaansa vailla olevia tiedollisia kykyjä ja taitoja.\nIhminen on luotu, että hän voisi tuoda Jumalalle kunniaa ja toimia Hänen kanssaan yhteistyössä, ja että hän tuntiessaan Jumalan saisi niin maanpäällisen kuin kuolemanjälkeisen iankaikkisen elämän aikana kokea ainutlaatuista mielekkyyttä, onnea ja täyteyttä. Jokainen ihminen on arvokas kuolemattoman, persoonallisen sielunsa ja Jumalan asettaman tarkoitusperänsä vuoksi.\nMikä on ihmiskunnan ongelma:\nIhmiskunnan ja yksilöihmisen perimmäinen ongelma on synti (ihmisen vapaasta valinnasta johtuva ero Jumalasta ja Jumalan vastustaminen, joka ilmenee erilaisina pahoina tekoina) ja siitä johtuva syyllisyys Jumalan edessä.\nMikä on ongelman ratkaisu:\nJumala on tehnyt ihmiselle mahdolliseksi syyllisyydestä vapautumisen ja väärien valintojen anteeksisaamisen siten, että Hän on itse kantanut niiden rangaistuksen. Jeesuksen sijaiskuoleman ansioista ihminen voi elää yhteydessä Hänen kanssaan.\nMikä on kristinuskon keskeinen ero muihin maailmankatsomuksiin nähden:\nJumalan rakkaus, ihmiseksi syntyminen, sijaiskuolema ja ilman ihmisen omia ansioita tapahtuva pelastuminen sekä elämän muuttuminen Jumalan omasta vaikutuksesta erottavat kristinuskon muista uskonnoista. Yksilöihmisen ja elämän arvolle on kristinuskossa vahvemmat perusteet kuin missään muussa maailmankatsomuksessa.\nMiksi kristinusko on maailmankatsomuksena vahvempi kuin mikään muu?\nKristillinen maailmankatsomus pystyy selittämään vaikeimmatkin kysymykset, ja siinä kaikki osat sopivat kohdalleen.\nKristillisen maailmankatsomuksen vahvuus - ja tulikoe, josta se selviää ongelmitta - on se, että kaikille asioille on paikka iankaikkisen, persoonallisen Jumalan hallitsemassa selitysmallissa. Missään muussa maailmankatsomuksessa osat eivät sovi tällä tavalla toisiinsa. Kaikissa muissa on jokin asia, joka jää selittämättä eikä sovi samaan kokonaisuuteen muiden kanssa ja joka siksi pitää sivuuttaa. (Francis A. Schaeffer, He Is There and He Is Not Silent)\nMillaisia jumalakäsityksiä eri uskonnoissa ja maailmankatsomuksissa on olemassa?\nEri uskontojen käsitykset jumaluudesta voidaan jakaa seuraaviin pääuskomuksiin:\nAteismi — Jumalaa ei ole ole\nDeismi — Jumala loi maailman mutta jätti sen toimimaan omien lakiensa mukaan.\nPanteismi — Maailma on Jumala.\nPanenteismi — Maailma on osa Jumalaa ("Maailma on Jumalan ruumis.")\nRajallinen jumaluus (Finite Godism) — Jumala ei ole kaikkivoiva.\nPolyteismi — On monia jumalia.\nYksinkertaistaen uskonnollisen maailmankatsomuksen päätyyppejä on kolme:\n1. Se usko, mihin todistusaineisto ja erilainen olemassa oleva näyttö viittaavat, on oikea. Se usko, mikä vastaa maailman ja ihmisen tilaa ja selittää asioita kattavimmin ja parhaiten, on oikea.\nPystymme arvioimaan olemassa olevaa näyttöä ja todistusaineistoa tiedon, terveen järjen ja kokemuksen perusteella. Vastaavalla tavalla arvioimme kaikkea elämään liittyvää, esim. mikä ruoka on syötäväksi kelpaavaa.\nKun katsotaan seuraavaa kolmea peruskysymystä, joilla voidaan arvioida maailmankatsomuksia, kristinusko on selvästi vahvin:\nMikä maailmankatsomus vastaa parhaiten maailman ja ihmisen tilaa?\nMikä pystyy selittämään eniten ja parhaiten?\nMikä pystyy selittämään sekä hyvän että pahan?\nEpäselvyys siitä, mikä usko on oikea tai miten oikean uskon voisi tunnistaa, ei ole todellinen ongelma. Kysymyksessä on usein pikemminkin tekosyy sille, ettei halutakaan selvittää tätä kysymystä. Henkilö, joka sanoo, ettei voi tietää, mikä usko on oikea, ei ehkä ole edes vakavissaan tutkinut asiaa.\n2. Jeesus sanoi: Joh. 7:17 Jos joku tahtoo tehdä Jumalan tahdon, tulee hän tuntemaan, onko tämä oppi Jumalasta, vai puhunko minä omiani.\nKun ihminen saa Jeesuksen kautta yhteyden Jumalaan ja Pyhä Henki saa vaikuttaa hänessä, hän kokee sisimmässään Pyhän Hengen antaman varmuuden ja todistuksen. Tätä tietoisuutta kokemuksen ja jumalayhteyden aitoudesta ei voi selittää niille, joilla sitä ei ole. Tästä lisää seuraavassa:\nMiten Jeesukseen uskovan sisäinen varmuus eroaa muiden uskontojen edustajien vakaumuksesta? Eivätkö hekin ole varmoja asiastaan ja sisäisesti vakuuttuneita?\nJeesukseen uskovan sisäinen varmuus tarkoittaa tietoisuutta siitä, että hän on Jumalan lapsi ja saanut synnit anteeksi. Se ei siis tarkoita vain vakuuttuneisuutta siitä, että hänen uskonsa ja näkemyksensä on oikea.\nKaikkien ideologioiden ja uskontojen edustajat ovat vakuuttuneita omasta näkökannastaan - mutta vain Jeesuksen kautta voi saada sisäisen varmuuden, että on Jumalan lapsi.\nUskovalla ihmisellä on sisäinen, Pyhän Hengen antama tietoisuus siitä, että hänellä on yhteys Jumalaan ja hänen syntinsä on annettu anteeksi. Se on suora, henkilökohtainen kokemus Jumalasta. Tästä käytetään usein nimitystä "pelastusvarmuus". Uusi testamentti puhuu siitä, (esim. Room. 8:16: "Henki itse todistaa meidän henkemme kanssa, että me olemme Jumalan lapsia") ja uskovien kokemus vahvistaa sen.\nTämä kokemus ja tietoisuus on uskovalle ihmiselle yksi todistus Jumalan todellisuudesta. Se on Jumalan henkilökohtaista tuntemista ja on itsessään pätevä todistus Jumalasta uskovalle, vaikka hänellä olisi puutteellinen tieto muusta näytöstä ja argumenteista Jumalan todellisuudesta.\nAntropologiassa ja psykologiassa uskonnollisia kokemuksia pidetään psykologisesti, kulttuurillisesti ja sosiaalisesti samankaltaisina riippumatta siitä, mistä uskonnosta on kysymys. Kuitenkin vain Jeesukseen uskova henkilö voi tietää, miltä tuntuu "uudestisyntyminen" ja "pelastusvarmuus" - ja vain kristinuskon pohjalta ja Pyhän Hengen olemassaolon perusteella voi pätevästi perustella tämän kokemuksen. Ei ole olemassa "ateistista Pyhää Henkeä", joka saisi aikaan vastaavan tietoisuuden.\nSe, että jonkin muun uskonnon edustaja tai ateisti on vakuuttunut vakaumuksestaan, ei vaikuta Jeesukseen uskovan henkilön sisäiseen todistukseen.\nLue ja kuuntele lisää: William Craig, Reasonable Faith podcast (17.8.2014).\nJuutalais-kristillinen maailmankatsomus on luonut sen vakauden ja edistyksen, josta ateistitkin ovat hyötyneet\nRaamatun opetus siitä, mikä on oikein ja väärin, on antanut perustan, jolle länsimaisen vapaan maailman arvot rakentuivat.\nAteisti John Steinrucken toteaa, juutalais-kristillinen uskonnollinen traditio on mahdollistanut länsimaisen sivilisaatioton kehityksen ja yhdistänyt tätä sivilisaatiota vuosisatojen ajan. Sen säilyminen - ja sen mukana vapaan sekuläärin (ei-uskonnollisen) ajattelun vapaus, riippuu siitä, jatkuuko juutalais-kristillinen perinne yhteiskunnassamme.\nSteinrucken itse torjuu uskonnolliset totuusväitteet, mutta toteaa, että siitä huolimatta hyötyy ja nauttii kristinuskon luoman maailman eduista ja vakaudesta. ("Secularism’s Ongoing Debt to Christianity" The American Thinker, 2010)\nUSEIN ESITETTYJÄ VÄITTEITÄ USKONNOISTA JA KRISTINUSKOSTA\n"Kristinuskoa ei voi pitää totena ennen kuin on perehtynyt kaikkiin muihin uskontoihin tai lukenut kaikki uusateistien kirjoittamat kirjat."\n1. Tämäntyyppistä todistusmenettelyä ei tarvita kristinuskon eikä muunkaan asian suhteen. Riittää, että kristinusko osoitetaan todeksi.\nVaikka perehdyttäisiin tuhanteen muuhun uskontoon ja osoitettaisiin niiden uskomukset epätosiksi, sehän ei vielä merkitsisi, että kristinusko on totta. Sen sijaan, että osoitettaisiin toisia uskontoja yksi kerrallaan vääriksi, riittää, että kristinusko osoitetaan todeksi. Jos se on totta, muut eivät voi olla totta. Riittää, että osoitetaan yksi kirja, Raamattu, todeksi.\nTämä periaate koskee muitakin näkemyksiä. Esimerkiksi, jos todisteet osoittavat, että syytetty on syyllinen, ei tarvitse tutkia kaikkia mahdollisia muita ihmisiä ja todistaa heitä syyttömiksi.\n2. Kaikki maailmankatsomukset edustavat viime kädessä yhtä kolmesta perusnäkemyksestä. Kaikki epätosia perusnäkemyksiä edustavat maailmankatsomukset ovat automaattisesti epätosia.\nAsiaa voi tarkastella myös arvioimalla uskontojen ja maailmankatsomusten keskeisiä näkemyksiä. Kaikki maailmankatsomukset edustavat jotain seuraavasta kolmesta peruskäsityksestä:\n1. Ainoa, mikä on olemassa, on aineellinen, luonnollinen todellisuus\n2. Kaikki, mikä on olemassa, on jumalallista.\n3. On olemassa Jumala, ja on olemassa aineellinen todellisuus.\nPerusväittämien pätevyyden pohjalta voidaan arvioida, vastaavatko niihin kuuluvat uskonnot ja maailmankatsomukset todellisuutta. Kaksi ensimmäistä ryhmää putoavat pois syistä, joita käsitellään muualla tällä sivustolla. Jos siis jokin näkemys edustaa ryhmää 1 tai 2, se ei voi olla tosi. Jäljelle jää ryhmä 3, johon kristinusko kuuluu. Riittää siis, että vertaillaan keskenään ryhmään 3 kuuluvia uskontoja ja tarkastellaan, mikä niistä vastaa parhaiten todellisuutta.\n"Kaikissa uskonnoissa on lopulta sama ydin."\nUskonnoissa ei ole samaa ydintä. Niissä on keskenään täysin vastakkaisia perusnäkemyksiä. Uskontojen yhtäläisyydet eivät ole olennaisia, vaan erot. \nKristinusko vastaa ihmiskunnan perimmäiseen ongelmaan ja tarpeeseen.\nMonesti ajatellaan virheellisesti, että maailman eri uskonnoissa on lopulta samanlainen ydin. Kristinuskokaan ei näin ollen olennaisesti eroaisi muista.\nTämä on uskonnollista pluralismia. Ajatellaan, että mikään uskonto ei ole totuuden yksinomainen lähde. Uskotaan sen sijaan, että kussakin kulttuurissa tietyt inhimilliset, henkiset, pehmeät itseisarvot, jotka tuovat vastapainoa itsekkyydelle, materialismille ja välinearvoille, on puettu kyseiselle kulttuurille sopivaan myyttiseen ja rituaaliseen pakettiin.\nUskonnoissa on kuitenkin toisistaan voimakkaasti eroavia näkemyksiä.\nOnkin sanottu: "Uskonnot muuten samanlaisia, mutta niissä on eri käsityksiä jumaluudesta, ihmisestä, maailman alkuperästä, hyvästä ja pahasta, kuolemanjälkeisestä elämästä." Eli uskonnoissa on toisistaan eroavia käsityksiä kaikissa mahdollisissa kysymyksissä.\n"Kaikissa uskonnoissa on osa totuudesta, mutta missään ei ole sitä kokonaan."\nTämä on usein esitetty väite. Mutta tällaisen väitteen esittäjä tulee samalla väittäneeksi, että hänellä itsellään on tieto koko totuudesta - eihän hän muuten voisi sanoa, että eri uskonnoissa on vain osa tästä koko totuudesta.\nTarinaa norsusta ja kuudesta sokeasta miehestä, jotka tunnustelemalla yrittävät saada selville, millainen norsu on, käytetään usein kuvaamaan sitä, kuinka eri uskonnot näkevät kokonaisuudesta vain osan. Ensimmäinen sokea mies koskettaa norsun korvaa ja päättelee, että norsu on kuin iso lehti. Toinen tunnustelee kylkeä ja ajattelee, että norsu on kuin seinä. Häntää tunnustelevan mielestä norsu on kuin naru, neljännen mielestä kuin puunrunko, viidennen mielestä kuin terävä keihäs, ja kuudennen mielestä kuin paksu käärme. Ajatellaan, että nämä kuusi miestä edustavat eri maailmanuskontoja. He uskovat tietävänsä totuuden, ja heillä onkin osa totuutta, mutta ei koko totuutta.\n"Kaikissa uskonnoissa on jotain totta ja hyödyllistä, josta voi olla ihmisille apua."\nMonessa uskonnossa on tosia asioita, mutta nämä todet osat eivät ole tärkeimmillä alueilla.\nTodet elementit eivät auta, jos uskonto johtaa harhaan olennaisissa kysymyksissä.\nMitä tulee kristinuskoon, sen sanoma ei ole, että uskomalla Jeesukseen ja Raamatun opetuksiin saa jotain apua, hyötyä ja helpotusta elämäänsä. Jeesuksen seuraamisessa on kysymys kokonaisvaltaisesta suhteesta persoonalliseen Jumalaan, Jumalan tuntemisesta ja Hänen tahtonsa toteuttamisesta. Se ei pelkästään "hyödytä" ihmistä, vaan se pelastaa hänen sielunsa.\n"Kristinusko on suvaitsematon ja elitistinen, koska se väittää olevansa yksin oikeassa ja että Jeesus on ainoa pelastustie."\nJeesus itse sanoi olevansa ainoa pelastustie, se ei ole kristittyjen omahyväinen keksintö tai ahdasmielinen tulkinta. Jos kristittyjä arvostellaan suvaitsemattomiksi ja paheksuttaviksi tämän näkemyksen vuoksi, sitä suuremmalla syyllä tulisi paheksua Jeesusta - mutta hänen pitämisensä moraalisesti paheksuttavana vaatisi enemmän rohkeutta kuin mitä monilla arvostelijoilla on.\nJos yhtä näkemystä pidetään kokonaisuutenaan oikeana, siitä seuraa vääjäämättä, että muut näkemykset ovat vastaavasti vääriä.\nOn myös huomattava, että muissakin uskonnoissa on vastaavanlaisia näkemyksiä siitä, että ne ovat ainoa oikea tie, ja muut uskonnot ovat vääriä. Koska eri uskontojen näkemykset ovat keskenään ristiriitaisia, ei ole mahdollista, että kaikki uskonnot olisivat kokonaan oikeassa. Asia ratkaistaan tutkimalla eri uskontojen totuusväitteiden paikkansapitävyyttä.\n"Jos kaikki uskonnot ovat kerran niin erilaisia, mikä sitten tekee juuri kristinuskosta oikealla tavalla erilaisen? Miksi juuri kristinusko?"\nKristinusko on enemmän kuin uskonto. Se on eheä ja aukoton maailmankatsomus, joka vastaa kaikkiin olennaisiin kysymyksiin. Siinä ei ole mitään sisäisiä ristiriitaisuuksia. Samalla se todistaa itse itsensä oikeaksi.\nKristinusko ei vastaa pelkästään yksilön omaa elämää koskeviin kysymyksiin, vaan se antaa kaikenkattavan kuvan todellisuudesta. Se ohjaa samalla kertaa henkilökohtaiseen suhteeseen Jumalan kanssa, ratkaisee moraalisen syyllisyyden ja selittää maailman, jossa elämme.\n"Tärkeintä on vilpittömyys. Jumala ei välitä uskontojen yksityiskohdista."\nKysymyksessä vilpittömyyden merkityksestä on otettava huomioon seuraavat kaksi seikkaa:\n1. Uskonnon totuusarvo riippuu sen sisältämistä yksittäisistä väittämistä. Se, että joku vilpittömästi uskoo väärän tiedon, ei tee siitä totta. Toisin sanoen se, että ihminen vilpittömästi palvelee epäjumalaa, ei auta häntä siinä mielessä, että vilpittömyys tekisi uskonnosta totta.\n2. Vilpittömyys kuitenkin auttaa ihmistä kohti Jumalaa, kun hän etsii rehellisesti ja vakavissaan totuutta. Jumala antaa lisää valoa niille, jotka ottavat vastaan sen vähänkin tiedon, mikä heillä on saatavissa todellisesta Jumalasta ja Hänen säädöksistään, ja pyrkivät elämään sen mukaan. Roomalaiskirjeessä sanotaan, että ihmiset, jotka eivät ole kuulleet Jumalasta, tuomitaan "ilman lakia" sen mukaan, miten he ovat suhtautuneet luonnollisesti saatavilla olevaan tietoon. Jumala tuntee jokaisen ihmisen tilanteen ja sisimmän.\nVaikka sekä kristinuskossa että islaminuskossa on yksi Jumala, hänen persoonansa, ominaisuutensa ja luonteensa eroavat selvästi toisistaan.\nVastaavalla tavalla kahdessa eri maassa voi olla presidentti, mutta näiden maiden presidentit ovat kaksi aivan eri henkilöä.\n"Jumala" on tavallaan tällainen "virkanimitys" - joten se, että kahdessa uskonnossa on yksi Jumala, ei merkitse sitä, että niissä uskotaan samaan jumaluuteen ja samaan persoonaan.\nPerustavaa laatua oleva ero on se, että Raamatun Jumala on kolmiyhteinen. Ihmiseksi syntynyttä Jumalan yhtä persoonaa - Jeesusta Kristusta, kutsutaan Raamatussa Jumalan Pojaksi. Kristityt palvelevat Jeesusta Jumalana.\nAllahilla ei ole ihmiseksi syntynyttä poikaa. Ajatustakin siitä, että Jumalalla olisi kolmiyhteinen ja Hänellä on "poika" pidetään islamissa syntinä ja jumalanpilkkana. Islamissa ei palvella Jeesusta Kristusta Jumalana. Häntä pidetään profeettana.\n"Kristinuskon nimissä tehty niin paljon pahaa kuten muidenkin uskontojen." \nOn virheellistä päättelyä tuomita ideologia, filosofia tai muu asia sen väärinkäytön perusteella.\nKristinusko ei opeta pahantekoa, tappamista tai pakkokäännyttämistä. Tämän voi nähdä kristinuskon ohjekirjasta, Raamatusta, joka sisältää niin yksilöitä kuin kristillisiä yhteisöjä sitovan kuvauksen Jumalan tahdon mukaisesta ja Jeesuksen seuraajalle sopivasta elämäntavasta.\nJos joku tekee pahaa esiintyen poliisin puvussa, pahasta teosta ei syytetä poliisilaitosta. Norjassa Utöjn saarella joukkomurhan tehnyt Anders Brejvik oli pukeutunut poliisiksi - mutta kukaan ei toki kritisoi poliisia ja esivaltaa instituutiona sen vuoksi.\nEi toki tule kieltää tai rajoittaa jotain hyvää asiaa siksi, että sen varjolla voidaan tehdä pahaa. Myös kansanvaltaa voidaan käyttää väärin. Demokratiaa ja lakeja voi käyttää niiden alkuperäistä tarkoitusta vastaan. Lait eivät silti ole itsessään pahoja. Samoin luottamusasemista käsin on tehty vääryyksiä, mutta eivät tällaiset tehtävät itsessään ole vääriä tai vaarallisia.\n- Tällaiset esimerkit osoittavat, että ongelma ei ole näissä asioissa itsessään, vaan niitä väärinkäyttävissä, moraaliltaan alhaisissa ihmisissä.\nKristityt ovat kautta historiaan olleet maailman vainotuin ihmisryhmä, ja ovat sitä myös tällä hetkellä.\nTällaiseen väitteeseen voi esittää vastaukseksi kysymyksen: "Mitä uskontoja tarkoitat?" On olemassa täysin erilaisia uskontoja, jotka opettavat toisilleen vastakkaisia asioita.\nYhtä hyvin voisi sanoa: "maailmankatsomukset ovat vaarallisia", "ideologiat ovat vaarallisia", "vakaumukset ovat vaarallisia", tai "mielipiteet ovat vaarallisia". On toki olemassa mitä erilaisimpia maailmankatsomuksia, ideologioita ja vakaumuksia, kuten uskontojakin on erilaisia. Niiden sisältö on olennainen.\nUusateistit sanovat, että uskonto on paitsi väärää, myös vaarallista. Sam Harrisin mielestä uskonto pitäisi poistaa samassa nipussa orjuuden kanssa.\nUskontoa syytetään yhteydestä sotiin ja väkivaltaan. Yhteyksiä onkin, eikä kristityn tarvitse puolustaa muita uskontoja, jotka tosiasiassa ovat väkivaltaisia, myös kristittyjä itseään kohtaan. Mutta onko oikein sanoa, että uskonto yksin on syypää sotiin, ja lukea myös kristinusko väkivaltaisten uskontojen joukkoon? Onko "uskonnossa" itsessään jotain, mikä välttämättä, ikään kuin painovoiman lailla, johtaa pahaan ja väkivaltaan? - Selvästikään ei.\nUskonto on liian laaja käsite. On täysin erilaisia uskontoja. Joihinkin liittyy väkivaltaa, joihinkin ei. Jotkut uskonnot ovat lisäksi teokraattisia ja niillä on poliittiseen vallankäyttöön liittyviä tavoitteita. On olennaista, mitä uskontoa kritiikin esittäjä ajattelee.\nAlister McGrath toteaa, että kaikkia ihanteita - niin inhimillisiä ja keksittyjä kuin jumalallisia ja transsendentteja (havaitun todellisuuden ulkopuolisia), voidaan väärinkäyttää. Kun tutkitaan ihmiskunnan historian väkivaltaisia konflikteja, niillä on yksi yhteinen tekijä - ihminen.\n"Jos kaikki uskonnot kiellettäisiin, maailma olisi parempi paikka elää."\nTällainen väite on pohjimmiltaan sama kuin "uskonnot ovat vaarallisia". Näitä väitteitä esitettäessä ei oteta huomioon, että on olemassa sisällöltään täysin erilaisia uskontoja, kuten on myös täysin erilaisia ideologioita.\nVastaavasti voisi sanoa, että kaikki ideologiat pitäisi kieltää,\nkoska on olemassa haitallisia ideologioita.\nAteisti Sam Harris on sanonut, että jos hän voisi kieltää joko raiskaukset tai uskonnon, hän kieltäisi uskonnon. Jos kuvittelisimme maailman ilman uskontoa kuten hän tai Richard Dawkins tai John Lennon kuuluisassa laulussaan, olisiko se todella parempi paikka? Eikö siinä enää olisi väkivaltaa, sortoa, rasismia, orjuutta, epäoikeudenmukaisuutta, köyhyyttä ja sotaa? Paranisiko maailma, jos kristillinen avustustyö lakkautettaisiin?\nTähän väitteeseen voi vastata myös esittämällä seuraavanlaisia kysymyksiä:\nOvatko mielestäsi katulapsia auttavan kristillisen järjestön ja itsemurhapommittajien teot vaikutuksiltaan samanarvoisia?\nUskontojen harjoitus on tai on ollut kiellettyä monessa maassa, esim. Pohjois-Korea, Kiina, Neuvostoliitto, kommunistinen Albania, ym. Ovatko nämä esimerkkejä hyvistä, turvallisista ja menestyvistä yhteiskunnista?\nTämän väitteen voi esittää henkilöille, jotka ovat uskoon tultuaan vapautuneet päihteistä ja itsetuhoisesta elämästä, ja myös heidän perheilleen, ja kysyä, oliko heillä kaikilla ennen parempi olla.\nMonen hyväntekijän innoittajana on Jumalan rakkaus jokaista ihmistä kohtaan ja jokaisen ihmisen mittaamaton arvo, koska heidät on luotu Jumalan kuviksi. Kuinka monen hyväntekijän innoittajana on se, että ei ole Jumalaa?\nOn olemassa sisällöltään ja tavoiltaan täysin erilaisia uskontoja.\nOsa uskonnoista on väkivaltaisia.\nRaamatussakin on esimerkkejä kanaanilaisten\nverisistä uskonnollisista menoista.\nUsein esitetty väite, että suuri osa sodista johtuu uskonnoista,\nei silti pidä paikkansa. Vain n. 7% maailmanhistorian sodista\non ollut luonteeltaan uskonnollisia.\nKaikki sodat johtuvat viime kädessä ihmisistä ja heidän valtapyrkimyksistään\n- olivat he uskonnollisia tai uskonnottomia.\nVäite, että suurin osa sodista johtuu uskonnoista, on erittäin usein käytetty ja monet ovat sitä mieltä, että se on itsestäänselvä tosiasia. Sam Harris on sanonut, että uskonto on kaikkein suurin väkivallan lähde historiassa. Richard Dawkinsin mukaan ei ole epäilystäkään siitä, että kautta historian uskonto on merkittävä motiivi sodalle ja hävitykselle.\nKristityn ei tarvitse puolustella erilaisia uskontoja, koska ne ovat niin erilaisia ja keskenään ristiriitaisia. Historia kuitenkin osoittaa, että uskonto on aiheuttanut vain pienen osan sodista. Kolmiosainen Phillipsin ja Axelrodin "Encyclopedia of Wars" osoittaa, että 5000 vuoden aikana käydyistä 1763 sodasta vain 123 (n. 7%) on ollut luonteeltaan uskonnollista. Niistä 66 on sodittu islamin nimissä, eli muiden uskonnollisten sotien osuus kaikista sodista on vain hieman yli 3%.\nToinen sotahistorian lähde, The Encyclopedia of War (toimittanut Gordon Martel), vahvistaa saman suhdeluvun: vain n. 6% siinä mainituista sodista on ollut uskonnollista. Vuonna 2014 tehdyssä raportissa Institute for Economics and Peace samoin kumoaa myytin uskonnoista sotien aiheuttajana.\nLue lisää: Debunking the religious wars myth (Stand to Reason, Brett Kunkle)


Uusimmat artikkelit - Ylä-Karjala - Blogit - Sivu 9\nKahvinautinto ja ilmasto-omatunto\nMe suomalaiset olemme maailman johtava kahvikansa, kun saamme juotua vauvasta vaariin laskettuna noin 10 kiloa henkeä kohti vuodessa. Meistä eivät juuri jää jälkeen muutkaan pohjoismaalaiset. Sen sijaan esimerkiksi Espanjassa kahvin kulutus on vähemmän kuin puolet meidän kulutuksestamme. Lähes sama määrä kuluu italialaisilta ja kreikkalaisilta. Kokonaiskulutus on suurinta USA:ssa. Tärkein juoma maailmassa on tietysti vesi, jota ilman ei kukaan tulisi toimeen. Seuraavana onkin sitten tee ja kahvi kolmantena.\nRuokaterroristit lietsomassa ilmastohysteriaa\nMaidon juonnista kieltäytyminen ei välttämättä ole paras ratkaisu ilmastonmuutoksen torjumisessa. Arkistokuva: Mikko Makkonen\nTänä päivänä tuskin löytyy sellaista median julkaisua, jossa sana ilmastonmuutos ei putkahtaisi esiin mitä tavallisimmankin asian yhteydessä. Toki tiedetään, että monet elämiselle välttämättömät asiat, kuten ruuantuotanto, asuminen ja liikkuminen, kuluttavat energiaa ja aiheuttavat näin ilmakehään päästöjä ja siten vaikuttavat ilmastoon.\nHuh huh, jotenkin kummassa olin eilen päätynyt vielä sellaiselle sivupolulle, että olinkin yhtäkkiä Valtimolla ja Puukoulun pihapiirissä. Alkoi jo huolettaa, noinko tästä joulunvietostakaan tulee mitään, jos en millään pääse takaisin toimitukseen, kun tuntuu tämä matkanteko olevan sellaista tempoilua. Onneksi vastaan sattui ystävällinen, valkopartainen mies jonkinlaisen vetovaljakon kanssa. Hän kyseli, että mitenkäs minä tienposkeen olin joutunut. Selvittelin hieman seikkailujani, ja pieni hymynkare huulillaan miekkonen lupasi toimittaa minut suorilta takaisin toimitukseen. Hieman epäluuloisena suhtauduin lupaukseen, kun sellaisten takia olin jo muutaman kerran joutunut harhapoluille. Mutta astuin miehen rekeen, ja huis vain, olimme yhtäkkiä toimituksen edessä. Siellä minua odotti oikea joulu, kun ukko jostain säkkinsä uumenista kaiveli pienen kuusen, lahjapaketin, jouluista syötävää ja kaikkea muuta pientä. Kyllä kelpasi meidän pikku-Iivarin kanssa aloittaa kunnon joulunvietto. Joten eikun rauhallista tai riemukasta (kumpaa mieluummin haluattekaan) joulua teille kaikille!\nMitä ihmettä?! Vielä eilen olin Nurmeksen satamassa ja nyt aivan oudossa paikassa. Jonkinlainen keltainen rakennus on takana ja sen takana näytti olevan kuin jonkinlainen roomalainen amfiteatteri. Tai tuskin se ihan sellainen oli, kun penkitkin olivat puusta. Koulukellon kilinää kuului jostain, mistä sain hippulat tai siis sorkat vinkuen vauhtia, sillä koulunpenkille ei tästä hirvestä ole. Ei varsinkaan näin joulunaikaan, eikö nyt pitäisi kaikkien olla jo ansaituilla joululomilla. Jos keksit, missä olin, käy vastaamassa Ylä-Karjalan Facebook-sivuilla.


Kepu on turha puolue - Maailman menoa - Suomi24 Keskustelut\nKepu on turha puolue\nPerusSuomalaiset täyttävät tolkun kansalaisten tarpeet. Kepulaisista tuli vihreiden ja vasemmiston kaltainen turhake, jota Suomalaiset ei tarvitse.\nKepun lopettaminen säästäisi suuria määriä yhteskunnan rahoja.\nMuita leikkauksia ei tarvittaisi. Leikkausvarana toimisi myös sdp ja vihervasemmisto.\nOnneksi on häviämässä pois.\nPersut on turha puolue. Ainoa, mistä ne öyhöttää, on maahanmuuttajat.\nPerusSuomalaiset tulevat olemaan Suomelle hyödyllisin puolue pitkälle tulevaisuuteen.\nSen tulee huomaamaan kaikki, jotka elävät ja kokevat tätä päivää.\nKepulaiset, kokoomus jopa demarit tulevat muuttamaan sokaistun mielensä kunhan huomaavat tehneensä kamalia virheitä tänä aikana, josssa ovat olleet tekemässä päätöksiä.\nSuomi tarvitsee vain PerusSuomalaisia. Kaikki muu on turhaa.\nKepu on kaikkien kaveri, joista on hyötyä maataloustukien säilymiselle tai kepun pienen johtoryhmän bisneksille!\nKepulaisilla ei ole Arvoja.


BURGER KING® -ravintolassa sinä päätät, sillä valmistamme kaikki annokset tilauksen mukaan. Voit siis aina tuunata burgerisi! Liekillä grillaamisen 60-vuotinen perinne näkyy jokaisessa valmistamassamme tuotteessa. Klassikkohampurilaisemme valmistetaan käyttäen sataprosenttista naudanlihaa ja pihvimme grillataan aidossa liekkigrillissä. Liekkigrillimme on patentoitu ja kehitetty ainoastaan Burger King®-ravintoloiden käyttöön.\nFine dining -ravintola Kekäleen tunnelmallisessa salissa sijaitseva avoin hiiligrillikeittiö tarjoaa laadukkaita ja raikkaita lappilaisia makuja, sesongin herkkuja sekä lähiruokaa. Samalla avokeittiön leimahteleva tuli, kekäleiden rätinä ja valmistuvien annosten tuoksu tekevät kokemuksesta ainutlaatuisen.\nYksityistilaisuudet 10. ja 17.12.\nPUIKULAPERUNARIESKA JA UPPOMUNA 9€\nKOKONAISENA KYPSENNETTY KAMPASIMPUKKA 9€\nPUNAJUURIGRAAVATTUA LOHTA JA PAAHDETTUA MAA-ARTISOKKAA 9€\nHÄRKÄTARTAR, PIPARJUURTA JA PARMESANIA 10€\nOSTEREITA JA GRILLATTUA SITRUUNAA 4 € /KPL\nPAISTETTUJA MERIRAPUJA, MERIRAPUVAAHTOA JA BRIOSSIA 25€\nPURJOPERUNASOSEKEITTOA JA PAISTETTUA KATEENKORVAA 10€\nPORONPOTKAA JA SAVUSTETTUA PERUNAMUHENNOSTA 30 €\nGRILLATTU MUNAKOISO JA FETAJUUSTOA 20€\nPIIKKIKAMPELAA JA MUHENNETTUA PINAATTIA 34€\nGRILLATTUA KOTIMAISTA NAUDAN VÄLIKYLJYSTÄ, KASKINAURIS JA SIENISIPULIKASTIKETTA 34€\nMUSTEKALAA JA BOUILLABAISSE-LIENTÄ 28€\nJUUSTOJA A LA EDMUND 13€\nPOLTETTU BANAANI, VANILJAJÄÄTELÖÄ, SUOLAPÄHKINÖITÄ JA KINUSKIA 10€\nPAVLOVA, VALKOSUKLAATA JA HILLAA 1O€\n5 RUOKALAJIN KEITTIÖMESTARIN MENU 70€\nKekäleen jouluaaton menu 24.12.2019\n** Kattaukset klo 16 & 19:30 **\nPunajuurigraavattua lohta, hapankermaa ja vadelmia\nIberico-porsasta, pistaasia ja omenaa\nSavustettua siikaa, ruskistettua voita ja perunaa\nHanhea, porkkanaa ja hillakastiketta\nRiisipuuroa, vaniljaa ja paahdettua valkosuklaata\nKattauksen aikana asiakkaita tulee myös tervehtimään Joulupukki. Joulupukilla on lahja jokaiselle lapselle.\nHinta: 94 € / hlö (lapset 4-14 v. 47 €)\nVaraukset: sales@levihotelspa.fi, p. 016 646 301\nJoka päivä 11-22\nAvoinna joka päivä 11.00-22.00\nKodikas Ravintola Ahku tarjoaa kaikki päivän ateriat, upeasta aamiaisesta herkulliseen illalliseen, rennossa lappilaisessa ympäristössä. Kuvanveistäjä ja tilataiteilija Essi Korvan unenomainen ja suurikokoinen teos Unien lähde hallitsee tunnelmallisen ravintolan interiööriä.\nPäivällinen klo 17-21.00\nJouluaaton illallinen Ahkussa 24.12.2019\nEnsimmäinen kattaus klo 16 (klo 18 saakka). Toinen kattaus klo 19.\nPyydämme ystävällisesti saapumaan ajoissa. Kattauksen loppupuolella tulee vierailemaan Joulupukki, joka jakaa kaikille lapsille pienen paketin (sis. illallisen hintaan).\nAlkuun raikkaita salaatteja, meheviä jouluisia makuja ja suomalaisen joulupöydän kaloja\nmm. marinoituja suomalaisia metsäsieniä, graavia kalaa, mätiä, savuporomoussea, riimihärkää\nPääruokaa moneen makuun\nPerinteinen suomalainen joulukinkku, paahdettua kalkkunaa, loimulohta ja härkää lisukkeineen\nPerinteiset joulun laatikkoruoat ja muut lisukkeet\nLasten joulupöydässä lihapullat, kanaa ja ranskanperunat\nJälkiruokapöydästä – vähän suolaista ja paljon makeaa\nTäytekakkua, suklaakakkupaloja, jäätelöä\nHinta: 66 € / hlö (lapset 4-14 v. 33 €)\nJoulupäivän illallinen Ahkussa 25.12.2019\nTule nauttimaan joulupäivän herkuista. Upeaan buffet-pöytään on katettu lappilaisia herkkuja ja mukana myös joitakin jouluisia ruokia\nSalaatit & alkupalat\nErilaisia salaatteja, pateeta, graavit kalat ja sillit, savuporohyytelöä, poron lämminsavumaksaa\nPoronkäristystä ja paistettua rautua lisukkeineen\nJauhelihapihvit, nakit ja ranskalaiset\nMm. Suklaista täytekakkua ja leipäjuustoa kahvin tai teen kera\nHinta: 40 € / aikuinen (20 € / lapsi 4-14 v.)\nVaraukset: sales@levihotelspa.fi, p. +358 16 646 200


Hovioikeus: Oikeudenmukainen rangaistus jätelain rikkomisesta oli 10 päiväsakkoa\n5.2.2021 14.40 Hovioikeus: Oikeudenmukainen rangaistus jätelain rikkomisesta oli 10 päiväsakkoa\nKirjallinen todistelu osoitti, että A oli liittänyt omistamansa kiinteistön jätehuoltojärjestelmään vasta 13.6.2018 ja että sitä ennen A ei ollut kehotuksista huolimatta liittänyt kiinteistöään jätehuoltojärjestelmään jätelain ja Ylä-Savon jätehuoltomääräysten edellyttämällä tavalla. Käräjäoikeuden tuomiossa selostettu todistaja K:n kertomus tuki tätä johtopäätöstä. A:n olisi tullut jätelain 41 §:n 1 momentin mukaisesti luovuttaa jäte kiinteistöittäiseen jätteenkuljetukseen. A oli syytteessä tarkoitettuna aikana tahallaan tai törkeästä huolimattomuudesta laiminlyönyt mainitun jätelain 41 §:n 1 momentin mukaisen velvollisuuden. Menettelyllään A oli syyllistynyt syytteessä tarkoitettuun jätelain rikkomiseen. Hovioikeus katsoi, että oikeudenmukainen seuraamus A:n syyksi luettavasta teosta oli 10 päiväsakkoa. (Vailla lainvoimaa 5.2.2021)


HUUSHOLLI.: Mitä ehtii tapahtua viikossa\nMitä ehtii tapahtua viikossa\nSe selviää viikon kuluttua.\nAinakin nurmikko tulee olemaan ihan helevatan pitkää, koskapa nytkin olis voinut ajella,\nmutta sattuneista syistä en viitsinyt.\nOli jo valmiiksi vähän kosteaa, mutta kun aloin ottaa konetta ja johtoa esille,\nalkoi kuulua tuttua naputusta peltikattoon!\nVettä. Voi sanonko-mä-mikä!\nNo, ainakin näin syreenien kukinnan.\nEi näistä tänä vuonna juurikaan nautittu ole, viimeinen viikko on mennyt aika tarkkaan kotona,\nvähän turhan viileät kelit Lillassa yöpymiseen.\nRodo on tainnut jo viikon kuluttua kukintansa kukkia,\nettä siitä sitten tämän verran.\nTäällä periferiassa ehtiikin siten tapahtua viikon aikana vaikka mitä, mä luulen.\nToivottavasti liljakukot ei mellasta, niitä olen nyt löytänyt jo neljä. Pannahisia!\nJa lippiksen takana näyttää nyt tältä, saas nähdä kuinka kasvavat...\nTsirpu. Älä kysy...\nKullerot oli vaan ihan pakko kuvata. Taas.\nNe vaan on niin ihania!\nEtupihan perennapenkkiin nousee muuten vain yksi laukka!\nOnkohan siellä maa edelleen niin köyhää sen edesmenneen vanhan juopon vuoksi...\nOnneksi nämä täällä tekevät jo toisenkin kukkavanan jokainen!\nTaidan jopa ehtiä nähdäkin :)\nEns viikolla voi jo ihmetellä sitäkin, että mitäs tänne lootaan nouseekaan, jotain alkuja on.\nTosin en mie varmaan tiedä edes mitä nousee, hyvä kuin edes silloin kun kukkivat,\nMä nimittäin hukkasin jokaisen siemenpussin!! Ei se ny niin nokonuukaa!\nTuo keskellä oikein hyvin voiva on ilmeisesti joku kaksvuotinen kukkanen,\nse on nimittäin niitä Bikkeltä viime kesälle saatuja...että kiitti vaan :)\nNäissä kasvun ihmeen merkeissä tavataan taas viikon kuluttua.\nSitä ennen saatan laittaa jotain ihan muuta.\nNyt mie odottelen, että entinen naapuri tulee hakemaan mökkeröisen avaimet\nja katsastamaan mitä ja missä pitää kastella. Auringon oton lomassa...\nJa toivon hänelle tietysti niitä aurinkoisia päiviä Lillassa!\nrianhe2 30. toukokuuta 2014 klo 17.50\nMun kukkapenkissä syö joku pieni vihreä mato reikiä lehtiin. Onneksi ei ole niitä kotiloita.\nHyvää reissua sulle, olen rivien välistä ollut ymmärtävinäni, että johonkin lämpöseen ollaan menossa. t Riitta\nPepi 30. toukokuuta 2014 klo 19.03\nMulla syö joku minttua :/ -eikä näy yhtää kotiloakaan niissä. En tiedä kuka on asialla.\nSaattaapi olla vähän lämpöisempää. Ja saattaapi ukkostaakin. Istanbuliinhan minä :)\nCarita 30. toukokuuta 2014 klo 17.55\ntaidatki olla reissuun lähdössä. mukavaista matkaa sinne :)\nPepi 30. toukokuuta 2014 klo 19.04\nmimon mami 30. toukokuuta 2014 klo 17.58\nHauskaa reissua Istanbulin ihmeiden keskelle. Toivottavasti lämpimämpää kuin täällä.\nPepi 30. toukokuuta 2014 klo 19.05\nKiitti! Taitaa olla hyvin samanlaista kun täälläkin ens viikolla näyttäis taas lämpiävän :)\nNo, ainakin on mukavammat kelit palata!\nAnnukka 30. toukokuuta 2014 klo 18.11\nNo jos sulla oikein tiukkaa tekee noitten kasvien ja lintujen tunnistuksen kanssa, niin voin kyllä tulla apuun :D.\nLyödään me kaks viisasta bongaria päämme yhteen, niin eiköhän ala nimet löytymään.\nHyvää matkaa ja tervetulloo takasin, kun aika koittaa!\nPepi 30. toukokuuta 2014 klo 19.08\nLuulekko näin :D\nMulle kun niin hyvin riittää, että tsrpu on tsirpu ja ne mikkä karjuu kovaa, ne on prkleen tsirpuja ne. Tai hariksia. Tai varakoita. :/\nVaan ainahan me voidaan bongailla! Ja paistaa lettuja samalla...\nJa kiitti! Ens lauantaina jo toivottavasti ajellaan Lillan nurmikkoa :)\nAnonyymi 30. toukokuuta 2014 klo 18.52\nIhana tunnelma tuolla!!! On sulla siinä rento paikka nauttia kesästä!\nPepi 30. toukokuuta 2014 klo 19.10\nOn se rento...työleiri....eikun rento työleiri !\nHelena ja Blackie The Cat 30. toukokuuta 2014 klo 18.54\nSullahan on jo pitkään ollu siellä täyskesä näämmä (kun kattoo tuonne alemmaksikin) niin että voit sä jo lähteekin :) Ou, mihinkähän se menee... kuka tietää..?\nPepi 30. toukokuuta 2014 klo 19.12\nJuu, pari takatalvea vaan meinas sotkea koko piiiiiitkän kesän. Ihan vähän sotkikin.\nHmmm...hän ei lue aiempia kommentteja??\nPilvi 30. toukokuuta 2014 klo 20.31\nVoi että kun on kesäistä ja kaunista. Nyt on kyllä kasvu niin kovaa, että kohta on kaikki ummessa ;)\nPepi 30. toukokuuta 2014 klo 22.38\nTänään huomasin että tuo toisen kuvan syreeni on toisen (vielä kukkimattoman) syreenin kanssa jo kasvattanut umpeen kulkureitin! Piti kumarrella kunnolla oksien alta :)\nOnneksi reittiä käytetään vain nurmikkoa ajellessa!\nsatunNainen Paula 30. toukokuuta 2014 klo 20.34\nPepi 30. toukokuuta 2014 klo 22.40\nKiitos Paula, ainakin eka viikko on jotain ihan muuta kuin rikkaruohojen nyppimistä :)\nMervi 30. toukokuuta 2014 klo 21.42\nMiten sulla voi olla noin jumalattomat kasvit jo tähän aikaan? Mulla on ihan kälyset alut. :( Surkee maaperä täällä meillä...\nHyvää matkaa sinne lämpöön!\nPepi 30. toukokuuta 2014 klo 22.43\nJaa mulla?? Jumalattomat!?\nVoi kuule, näkisit naapurustot! Mie yritän loitsujakin jo melkein lukea kun joku luulee pian että myrkyttänykkö mä nää olen kun ei kasva! Täällä on sellaisia kukkapehkoja ja puskia ja puita, että ihan hävettää! Sen takia mie en niitä nappureita kuvannutkaan vaikka vähän lupailin....\nKiitos! Koht tarttis vissiin alkaa pakata! On mulla jo matkalaukku sentään kellarista haettu :D\nMutta kun Diili pitää ensin katsoo....\nMajan Molla 30. toukokuuta 2014 klo 22.29\nSä meet ja mä tulen sinnepäin. Elämä on tälläistä, ehkä joskus törmätään. Mukavaa matkaa? tai muuta poissa oloa!\nPepi 30. toukokuuta 2014 klo 22.47\nTämmöstä se elämä on :)\nKuka missäkin suunnassa! Ei sitä koskaan tiedä koska kehen törmää....mä muuten olen aika moneen uuteen kivaan kaveriin törmännyt tämän ihmeellisen blogistanian kautta :)\nIntianminttu 30. toukokuuta 2014 klo 22.59\nJaahas, hyvähän se on lähteä välillä maailmalle. Kannatan matkailua siinä mielessä, että tulee sitten vähän nähtyä jotain muutakin kuin mitä omista ikkunoista näkyy :) Kivaa reissua! Lilla pärjää kyllä.\nPepi 30. toukokuuta 2014 klo 23.44\nJuu, Lilla pärjää kyllä ...mulla vaan tuppaa olemaan napanuora tiukalla :D\nTotta, ei o hyvä jos vaan kiertää samaa tahkoa, välillä on hyvä ottaa etäisyyttä!\nMikäs sen parempi ajankohta kuin työn jälkeen heti loman alkuun, hyvä pään putsaus :)\nVoikukkapelto 30. toukokuuta 2014 klo 23.31\nHei, mahtavaa reissua!! Kyllä sulla vielä monta kukkelia jää nähtäväksi reissun jälkeen. Pionit ainakin :)\nPepi 30. toukokuuta 2014 klo 23.46\nJa kuule, odotukset pionien suhteen on kovat - viime kesänä sain yhden rupusen kukan! Joku mikä-lie-pioni, ei olut edes kerrottu kukka! Nyt on sentään vissiin neljää tai viittä pionia tulossa, jos joku vaikka ilahduttais....\nPaula 31. toukokuuta 2014 klo 0.42\nNyt mulle vasta välähti että tämä Lilla onkin kesäkotisi, ja ykköskotisi on muualla. Onko Lilla se Huusholli, vai onko Huusholli varsinainen kotisi? Vai kattaako Huusholli molemmat?\nPepi 31. toukokuuta 2014 klo 8.52\nBlogin nimi taitaa olla nykyään vähän harhaanjohtava :D\nKyllä se kuitaa molemmat...huusholli mikä huusholli. Tämä varsinainen on muutaman korttelin päässä Lillasta, eiks nämä melkein yhtä ja samaa...?\nPaula 1. kesäkuuta 2014 klo 0.23\nJuu kyllä ne kodit on yhtä ja samaa huushollia. No, meillä on kyllä välimatkaa hieman enemmän. (Kestää henkilöautolla puolitoista tuntia.)\nRiitta 31. toukokuuta 2014 klo 1.54\nIhanaista lomaa toivotan minäkin ♥\nPepi 31. toukokuuta 2014 klo 8.53\nKohta kengät jalkaan ja menoksi!\npirkko 31. toukokuuta 2014 klo 9.32\nMä oon löytänyt jo 5 liljakukkoa, joten johdan (kyseenalaista). Sireenit ei vielä kuki, eikä rodokaan täällä kaukana kaukana ;) Makee tuo Kullerosi!\nPepi 31. toukokuuta 2014 klo 22.51\nViis miekin löytänyt,,mutta yks onnistui pudottautumaan - eikähän niitä löydä erkkikään jos maahan putoo. Varsinkaan ilman silmiä päässä.\nMutta ziisus, Istanbul se vasta kukkii!!! Vau!\nPikaisesti kuvat talteen. *jupinaa ja mutin...\nPitäis vaan tehdä heti!\nIhan kokonainen !\npientä (lisä)säätöä, vol 2\nPientä säätöä, vol 1\nvajaa purkki maalia\nsanoinko? en kyllä...\nAinakin kymmenen neliötä


Kärpät lepuuttaa avainpelaajia runkosarjan viimeisessä pelissä – puolustajat Kalle Loponen ja Samuel Kemppainen debytoivat liigassa illalla | Liiga | Kaleva.fi\nEtusivu Jääkiekko Liiga Kärpät lepuuttaa avainpelaajia runkosarjan viimeisessä pelissä – puolustajat Kalle Loponen ja Samuel Kemppainen debytoivat liigassa illalla\nKärpät lepuuttaa avainpelaajia runkosarjan viimeisessä pelissä – puolustajat Kalle Loponen ja Samuel Kemppainen debytoivat liigassa illalla\nKärppien kultakypärä Ville Leskinen metsästää liigan pistepörssin voittoa torstain viimeisessä runkosarjaottelussa. KUVA: Pekka Peura\nLiiga 14.3.2019 12:50\nJääkiekkoliigan pistepörssin voitto ratkeaa torstai-iltana runkosarjan päätöskierroksella. Vahvimmin himoitussa tittelissä ovat kiinni tasapistein päätöskierrokselle lähtevät Kärppien Ville Leskinen sekä Kouvolan KooKoon ruotsalaishyökkääjä Malte Strömwall.\nMolemmat ovat keränneet ennen päätöskierrosta täsmälleen samat tehopisteet 28+27=55. Myös pari pistettä kärkikaksikon takana majailevat HPK:n Teemu Turunen ja Tapparan Kristian Kuusela omaavat vielä mahdollisuudet pistepörssin voittoon.\nStrömwallin ja Leskisen pörssivoiton tavoittelu ei rajoitu pelkästään pistepörssiin, sillä he taistelevat tasapäisesti myös Liigan maalikuninkuudesta.\nLue myös, miten Ville Leskinen kasvoi maalintekijäksi.\nLeskinen kirjataan tällä hetkellä pistepörssin kärkinimeksi Strömwallin johtaessa maalipörssiä, vaikka molemmilla on identtinen pistesaldo. Eri tilastoissa paremmuus ratkaistaan liigasääntöjen mukaan tasatilanteessa eri perustein.\nPistepörssissä eron tekee tällä hetkellä Leskisen parempi tehotilastolukema, kun taas maalipörssin kärkeen Strömwall pääsi pelattuaan Leskistä vähemmän pelejä.\nLeskisestä tulisi vasta kolmas tällä vuosituhannella pistepörssin voittanut kärppäpelaaja, jos jääliläislähtöinen hyökkääjä onnistuu illalla kilpakumppaneitaan paremmin.\nAiemmin voiton ovat napanneet Juha-Pekka Haataja kaudella 2012-2013 ja Janne Pesonen kaudella 2007-2008, jonka pistepotti 78 on tämän vuosituhannen ylivoimaisesti kovin saldo liigassa.\nPari debytanttia Kuopiossa\nKärppien kokoonpanossa on torstaina paljon muutoksia. Vapaapäivän ovat saaneet Nicklas Lasu, Michal Kristof, Shaun Heshka, Jani Hakanpää sekä Lasse Kukkonen. Maalivahti Jussi Rynnäs on sivussa sairastumisen takia.\nKärppäpaidassa ensiesiintymisensä tekevät puolustajat Kalle Loponen sekä Samuel Kemppainen.\nEilen 18-vuotissyntymäpäiviään viettänyt Loponen on pelannut tällä kaudella 30 peliä Mestistä Kokkolan Hermeksen takalinjoilla. Tehopisteitä entisen kärppäpuolustaja Jouni Loposen poika on kirjauttanut 12.\nNiin ikään 18-vuotias Kemppainen puolestaan on pelannut tämän kauden Kärppien A-junioreissa. 48 ottelussa on syntynyt 15 tehopistettä.\nKärppien maalia vartioi uransa toisen liigaottelun pelaava Justus Annunen. Kärppäveskari debytoi Liigassa viime kauden viimeisessä vieraspelissä Hämeenlinnassa.\nViimeisestä pudotuspelipaikasta tiukka taistelu\nKärpillä ei ylivoimaisena runkosarjan voittajana ole viimeisessä pelissä panosta, mutta peräti kymmeneen joukkueen sijoitus saattaa muuttua päätöskierroksen jälkeen.\nTiukin taistelu nähdään viimeisestä pudotuspelipaikasta. Tällä hetkellä sijalla kymmenen majailee JYP, mutta jyväskyläläiset ovat jo pelinsä pelanneet. Vaasan Sport vaanii vain pisteen päässä JYPistä.\nSport pelaa vieraspelin kovavireistä Lahden Pelicansia vastaan. Lahtelaiset taistelevat TPS:n kanssa kolmospaikasta, jolla pystyisi välttämään Kärpät välierävaiheessa, jos joukkueet välieriin pääsevät. Sport puolestaan tarvitsee voiton Lahdesta ohittaakseen JYPin.\nMyös suorasta puolivälieräpaikasta käydään tiukka taistelu kolmen joukkueen kesken. Yksi kolmikosta Lukko, HPK, HIFK joutuu aloittamaan pudotuspelikevään niin kutsutuista säälipleijareista.\nKärppien kokoonpano Kuopiossa kello 18.30 alkavassa KalPa-ottelussa:\nJari Sailio – Jussi Jokinen – Ville Leskinen\nAtte Ohtamaa – Mikko Niemelä\nJasper Lindsten – Rasmus Kupari – Aleksi Heponiemi\nTeemu Kivihalme – Kalle Loponen\nOskar Osala – Tino Metsävainio – Radek Koblizek\nTaneli Ronkainen – Aleksi Mäkelä\nSami Anttila – Miska Humaloja – Otto Karvinen\nMaalissa Justus Annunen, varalla Veini Vehviläinen\nKriisipalaveri Kai Suikkasen kanssa muodostui uran käännekohdaksi – Ville Leskinen nousi parissa vuodessa kuilun partaalta kolkuttelemaan NHL-portteja\njortikka 14.3.2019 20:51\nkalpahan otti iisin voiton kuten sanoin.nyt sitten kärpillä 4 peliä kesälomiin.\nBobby orr 14.3.2019 19:23\nkyllä nyt manner pisti paniikki nappulan päälle kun jumbo johtaa kärkeä.pudotuspelejä ei tarvitse kauaan kärppien osalta katsoa.\nkoutsi 14.3.2019 16:58\nme hävitään tää peli\nturunsinappi 14.3.2019 16:45\nkalpa ottaa iisin voiton vaikka tuomarit yrittää hirveesti laittaa vastaan ja kärppä joukkue myös,no kärpillä on kaksi koti peliä enään niin pääsee jokereitten seuraan viettämään pitkää kesälomaa.\nUnennäköä 14.3.2019 17:34\nherää jo herää jo. Näet unia.\nPerunsurkimus 14.3.2019 19:14\nUnohtu ettei jortikka käytä pilkkua,,\nMuistutan sinappii 14.3.2019 19:24\nEi pilkkua koskaan vaan piste\nLeselle 14.3.2019 15:36\nSitä kiekkoa tänään...\nKasatonov 14.3.2019 15:34\nSe on sitten 14 min ja peli 5-0 Kalpalle. Annusen minuutit oli siinä.\nMitä olen Justuksen pelejä nähnyt, niin ensimmäisenä pistää silmään hidas liikkuminen. Aivan kuin patjat olis betonia.\nYkoo 14.3.2019 16:08\nJustus tuleva NHL vahti💪💪\nKasatonov 14.3.2019 16:23\nAi jaa. No ehkä minä olen sitten sotkenut johonkin toiseen veskariin. Katsellaan peli, ja arvostellaan tai kehutaan pelin jälkeen.\nAukase silmäsi 14.3.2019 16:23\nKärpät tuottaa vuodesta toiseen kehnoja maalivahteja, kenttäpelaajista puhumattakaan.\nYkoo 14.3.2019 17:01\nNäin ottaa oululais yleisö juniorit vastaan?\nLävistämätön 14.3.2019 17:37\nKastoonovi. Ymmärrätkö kiekkoa ? Ei siellä tarvi moken hypellä. Parempi rauhallinen tyyli, kuin ylipelaaminen. Nimenomaan patjat on betonia, ei mee mikään läpi\nKasatonov 14.3.2019 18:26\nKiitos kysymyksestä. Kyllä, ymmärrän jääkiekosta aikas paljon. Pelannut olen, ja seurannut aktiivisesti 30 vuotta.\nEn ole väittänyt, että veskan pitää hyppiä ja pomppia. Pitää vaan ehtiä kiekon eteen.\nTyylikäs veto 14.3.2019 15:13\nHieno ele päästää tulevaisuuden Kärppiä hakemaan kokemusta👍🏼\nBobby Orr 14.3.2019 15:10\nKärpät ottaa voiton vaikka kaikki pelaajat olisivat A-junnuja!\nMuistanko oikein? 14.3.2019 16:24\nEikö ne pelannut pakkiparina jo A-junnuissa? Ja ihan hyvän kauden pelasivatkin\ntuntematon 14.3.2019 14:14\nTalvella oli muka peleissä niin kiire ja ruuhkaa. Nyt 2 viikkoa levätty ja tänäänkin levätään ja koko ensi viikko?. Talvilomaako kärpät viettää. Jos noita pelejä ei jaksa, NHL on kaukainen unelma. Typeriä nuo otteluohjelman tekijät, sanon.


Above & Beyond esiintyy Electric Festival -tapahtumassa Helsingissä – Stara\nAbove & Beyond esiintyy Electric Festival -tapahtumassa Helsingissä\nFestarit Viihdeuutiset 31.3.2018, 7:30 · Stara.fi\nElektronisen tanssimusiikin kärkinimiin lukeutuva Above & Beyond esiintyy Helsingin Messukeskuksessa 20. – 22. heinäkuuta järjestettävässä Electric Festival -tapahtumassa. Yhtye nähdään sunnuntaina 22. heinäkuuta ja samalla tapahtuma laajenee kolmipäiväiseksi.\nAbove & Beyond teki hiljattain historiaa saavuttamalla uudella Common Ground -albumillaan Yhdysvaltojen Billboard-listan kolmannen sijan. Sijoitus on korkeimpia suomalaisen artistin Yhdysvalloissa saavuttamista, esimerkiksi Yhdysvalloissa hyvin menestynyt HIM ei koskaan yltänyt edes listan kärkikymmenikköön.\nSuomalaisen Paavo Siljamäen sekä brittiläisten Jono Grantin ja Tony McGuinnessin vuonna 2000 perustama Above & Beyond on yksi maailman tunnetuimmista ja arvostetuimmista elektronista tanssimusiikkia tuottavista yhtyeistä. Heidät on huomioitu muun muassa Grammy-ehdokkuudella, ja heidän esiintymisensä keräävät kymmenien tuhansien yleisöjä ympäri maailmaa.\nSiljamäki ja Grant omistavat myös maailman tunnetuimpiin elektronista tanssimusiikkia julkaiseviin levy-yhtiöihin kuuluvan Anjunabeats-levymerkin. Yhtye esiintyi edellisen kerran Suomessa vuonna 2016.\nElectric Festivalilla esiintyvät tänä vuonna myös muun muassa saksalainen trance-pioneeri Paul van Dyk, Britannian suosituimpiin trance-tuottajiin kuuluva Lange, sekä Yhdysvaltojen elektronisen tanssimusiikin kulmakiviin vuosikymmeniä kuulunut Gabriel & Dresden. Lisää esiintyjiä julkaistaan vielä neljässä vaiheessa.


Amalian Helmiä: Vauvalle - Ihanan pikkuruisia vaatteita\nPauliina 17. syyskuuta 2012 klo 8.10\nAmalia 17. syyskuuta 2012 klo 11.57\nVähänkö olen noita nuhnutellut\nAnonyymi 17. syyskuuta 2012 klo 9.21\nJaahas, kyllä täällä blogissa esiteltyjen vaatehankintojen perusteella veikkaisin, että blogin nimi ei enää jatkossa olekaan "Amalia ja tytöt" ;) Pojan vaatteita ihan selkeästi - sekä nämä että aikaisemminkin esitellyt ;)\nAmalia 17. syyskuuta 2012 klo 11.59\nKaikkihan poikaa veikkaan, mutta aina ennenkin mahaani on poika mahaksi väitetty ja tyttöjä on tullu. En menis luottamaan ennen kuin tyyppi on ulkona. Katotaan miten nimen käypi : )\nNo en minäkään mahan perusteella menisi luottamaan, mutta uä -tutkimuksen perusteella kylläkin :) Niinhän sitä sanotaan, että jos ultraaja on selvästi "poikavärkit" nähnyt, ei ne sieltä enää katoakaan... Sellaisia tapauksia olen kyllä kuullut, että "pojan tarvikkeet" ovat jääneet jostain syystä huomaamatta, minkä seurauksena vauva on tulkittu virheellisesti tytöksi (yhdelle kaverilleni kävi näin). Mutta aika harvinaista lienee se, että pojaksi katsottu muuttuisikin tytöksi. ;) Vaikka eipä sen niin väliä, ihania molemmat <3\nAmalia 17. syyskuuta 2012 klo 20.50\nNiin on ihan sama kumpi tulee ja jotenkin vaan asennoitunut, että sittempä sen näkee\nAnonyymi 17. syyskuuta 2012 klo 11.56\nSamaa ajattelin mäkin...aikasta poikavoittoisia ostoksia taas;) t. 3:n T:n äippä\nAmalia 17. syyskuuta 2012 klo 12.01\nNo mutta tyttöjen vaatteitahan meiltä jo löytyy ; ) ja täytyy vielä "puolustautua", että kyllähän poikien vaatteita tytöllä pitään - toisin kuin pojilla selkeesti tyttöjen.\nAnonyymi 17. syyskuuta 2012 klo 17.31\nTottakai noita ihanuuksia voi pitää myös tyttövauvalla. Meillä ainakin pojilla oli vauvana isosiskon pinkkejä bodeja käytössä, ja vielä nyt 2 vuotiaanakin toisen pojan lempi kumpparit on isosiskon vanhat punaiset saappaat. Olen yrittänyt päästä eroon tuosta poikien/tyttöjen väreistä.\nAmalia 17. syyskuuta 2012 klo 20.48\nMekot ja hameet taitaa olla vaan sellaisia ettei niitä oikein poikavauvalla voi pitää- en tosin vaaleanpunaisista pikku vaatteista olen laittanut valmiiksi kuin yökkärit. nythän on paljon ihan poikien pinkkejä ja vaalean punaisia paitoja jne.\nhimoretro 17. syyskuuta 2012 klo 23.46\nOiku ihania. Lindexistä tein minäkin lauantaina hyviä löytöjä :)\nAmalia 18. syyskuuta 2012 klo 10.56\nMua harmittaa, kun en tarkemmin katellu, sieppasin vaan nuo.\nAnonyymi 18. syyskuuta 2012 klo 10.49\nKerrothan sitten missä myyt pieniä vaatteita, jos myyt :-)\nAmalia 18. syyskuuta 2012 klo 10.59\nSiis minun piti varata kirppis pöytä jo keväällä - nooh väsytti. Se on vaan siirtynyt ja siirtynyt, nyt haaveilen, että jos jaksasin Mll.n kirppikselle lokakuussa yrittään myydä. Minä olen myynyt suoraa kasseittain tutuille. Nuo "merkkivaatteet "(metsolat ja popit) aijon myydä FB.ssä.\nAnonyymi 23. syyskuuta 2012 klo 13.51\nTarkoitin näitä pieniä vaatteita...voisin olla kiinnostunut myös käymään sillä kirpparilla, jonne viet.\nMinäkään en vielä tiedä kumpaa sukupuolta meille on tulossa. Esikoisesta olin varma, että on poika jo ennen rakenneultraa, nyt ei mitään hajua ;)\nAmalia 24. syyskuuta 2012 klo 7.48\nmulla on hajua : ) mutta en luota ennen, kun nään sen : )\nNiin nämä vaatteet... joku on useemmin kyselly tyttöjen vaatteiden myymisestä, ajattelin että sinä. No nämähän tulee käyttöön joulu - marraskuussa ja mitä ne nyt tämmöset mahtuu max 2kk - eli loppu talvesta tullenevat myyntiin.\nJoo kyllä vaatepostauksista vois päätellä että on poikatoiveet korkealla. :)\nJos tosissaan on kovin vahva toive sukupuolesta niin ehkä kannattaisi asia tutkia etukäteen ettei ainakaan siinä alkumetreillä äidin ja vauvan suhdetta häiritsisi äidin totuttelu siihen ettei vauva täysin vastaakaan odotusaikana luotua mielikuvaa.\nItseltäni ei ole onnistunut vauvan kuvittelu sukupuolettomana vaan on ollut kiva tietää odottavansa poikaa, pikkusiskoa jne. Siltä pohjalta tämä mielipiteeni. :)\nEn sano tätä pahalla mutta sellainen mielikuva blogin kautta on syntynyt että toivot kovasti poikaa. Ajattelen vaan jos vauvanne onkin tyttö, minusta ei ainakaan olisi mitenkään mukavaa huomata vauvakuvista että vanhemmat on hankkineet kasan poikien vaatteita minua odottaessaan, etenkin jos olisin perheen kolmas tyttö.\nAmalia 18. syyskuuta 2012 klo 13.52\nEn ole sanonut etten ole "tutkituttanut" kumpi sieltä tulee. Silti pidän molempien mahdollisuudet avoimena syntymään asti. En ole niin utelias että lähtisin 4d - ultraan. Molempia tyttöjä odottaessa sukupuoli kysyttiin, mutta helposti pystyin pitämään tyypin sukupuolettomana syntymään asti. Tytöillä on ollut myös aina jotakin "poikaosaltolta" ostettuja vaatteita, eikä ne ole niistä miään sanoneet. Miksi pitäisi olla tytöt aina puettuna vaaleanpunaiseen ja pojat siniseen? Meillä on myös autoja ja junarata, parkkihalli jne. Minusta on kiva kun tytöt leikkii naapurin poikien kanssa jne.\nItse asiassa toivoin kovasti kolmatta tyttöä, mutta täytyy pitää mielessä sekin, että tulokas onkin poika - joka taas olisi ihana ylläri -yhtä ihana asia kuin tyttökin.\nEihän minun ole mitään järkeä ostaa tyttöjen vaatteita, kun niitä on ennestään laatikoittan.\nAmalia 18. syyskuuta 2012 klo 14.01\neli siis kysytty on kyllä sukupuoli, mutta ei olisi eka kerta jos perusultrassa menisikin veíkkaus väärin, niin siihen en halua tuudittautua.\nAnonyymi 18. syyskuuta 2012 klo 20.43\nNo ei minustakaan pidä tyttöjä pukea pelkkään vaaleanpunaiseen ja poikia siniseen, ihan samoilla linjoilla olen kanssasi myös noista leluista jne. Ja kyllä on meilläkin ollut tytöllä poikien puolelta vaatteita ja tosiaan pojalle sopivaa ei juuri koskaan löydy tyttöjen osastolta. Lähinnä ajattelin sitä jos vauvan vaatetus eroaa kovasti isompien siskojen vaatetuksesta poikamaisuudellaan. Mutta minähän en tiedä mitään teidän vauvanvaatejemmoista jne, tämä mielikuva syntyi vaan näiden esittelemiesi ostosten perusteella. ;)\nMutta anyway ei ollut tarkoitus olla syyttävä, tuo kommenttini jälkeenpäin luettuna vaikuttaa vähän hyökkäävältä mikä ei ollut tarkoitus, kaikki ei vain kirjoittamalla välity ihan niin leppoisana jutusteluna kuin on tarkoitus.\nAmalia 18. syyskuuta 2012 klo 21.10\nehkä tosiaan vähän hyökkäävänä sen otin ; ) Mutta meillä ei sitä poikaa ole erityisesti toivottu.\nMinä olen säästänyt tyttöjen kaikki pienet vaatteet, että niitä kyllä piisaa. Mutta enempi niidenkin kohdalla poikamaisuuteen kallistuin ennen syntymää, kun ehkä kuitenkin ne sopii tytölle paremmin, kun ne tosi tyttömäiset pojalle.\nNykyään saatetaan ilmoittaa kaikille jopa lapsen nimi ennen syntymää. Me on pidetty kätilön sukupuoli veikkailut aina omana tietona ja pidetään se itsekkin veikkauksena.\nAnonyymi 18. syyskuuta 2012 klo 21.41\nMä ramppasin kahdessa viimeisimmässä raskaudessa niin tiheeseen ultrissa, että sukupuoli oli jo aika selvä juttu. En meinaa muistaa, että yleensä niissä käydään suht harvoin. Meilläkin pojilla on suht unisex-vaatetusta ja värejä käytetään mielellään:) Vauvat ovat ihania, olkoot sitten tyttöjä tai poikia. Ottaisin nytkin heti kumman vaan (jos joku tarjoaisi;))...vaikken raskaana olekkaan;) -3:n T:n äippä-\nAmalia 19. syyskuuta 2012 klo 13.56\nMInäkin olen käynyt neljässä ultrassa, mutta kolme niistä sijoittuu sinne aikaan ennen rv 12, joten niistäpä ei oo apua sukupuolen kanssa. Meidän tyttöjen serkkutyttö piti olla serkkupoika ; ), että voihan ne vehkeet "kadotakkin" : )\nMonesti on tultu sanomaan, että kyllä teidän pitää vielä poika tehdä :O. Siinä on vähän, että häh - ei niitä vaan tehdä kumpiakaan.


Pieni balettiblogi ♥: Turhautumista balettiin\nIkävä kuulla, että po. tunnit eivät suju täysin optimaalisesti. Toivottavasti open vaihdos tuo touhuun uutta virtaa. Kun käyttää kallista aikaansa säännöllisesti johonkin, saisi se olla hyödyllistä!\nJoka tapauksessa mukavaa joulun odotusta!\nNiinpä, kun siirtymisiinkin kuluu oma aikansa niin ei ihan helposti huvita lähteä, jos tuntuu ettei tekemisestä ole itselle hyötyä tai iloa. Kiitos samoin, mukavaa joulun odotusta!


älä alistu- kamppanja\nAula - kaikille avoimet alueet\nKirjoittaja Aihe: älä alistu- kamppanja (Luettu 7059 kertaa)\nVs: älä alistu- kamppanja\n« Vastaus #15 : 24.03.2011, 18:06 »\nKirkko ei merkitykseltään nyt ole juuri metsästysseuraa kummempi putiikki nykyaikaisessa yhteiskunnassa ja siksi on aivan heidän oma asiansa mitä homoista tai muusta maailmanmenosta tuumaavat. Kirkkoon kuuluminen on vapaaehtoista ja jos meno ai miellytä, niin kirkkoon kuuluvien on sitä muutettava sisältäpäin.\nLapsia en missään nimessä alistaisi tunnustukselliselle uskonnonopetukselle oli vanhempien uskonnollisuus mitä hyvänsä - se tehtävä ei ole koululaitoksen asia vaan kirkolle kuuluva.\nOma jälkikasvu valitsi ylä-asteella omasta halustaan ET:n ja sen mitä oppikirjaa vilkuilin niin vaikutti varsin asialliselta materiaalilta - soveltuisi kaikille uskonnon tuputuksen sijaan.\n- Kirkko ja valtio erotettava. Parisuhde on oikeudellinen asia. Kirkko voi halutessaan siunailla liittoja sen mitä lystää.\n- Kirkolta verotusoikeus pois. Uskomatonta, että valtion verotustoimi kerää rahaa kirkolle !\n- Uskonto pois koulusta, opettakoot kirkko jäseniään.\n« Vastaus #16 : 24.03.2011, 18:58 »\nOlisi tämä maailma tylsä jos kaikki olisimme samaamieltä asioista, mutta jokaisen pitäisi saada olla oma itsensä sellaisenaan kun haluaa olla.\n« Vastaus #17 : 25.03.2011, 14:27 »\nKampanjassa ihmetyttää että kirkko on kyllä kärkäs tuomitsemaan muiden toimitaan.\nMutta suvaitsevaisuutta ja ymmärrystä/salailua löytyi kun kyse oli ”saarnamiesten sekaantumista lapsiin”.\nKuten tapahtui vähän aikaa sitten.\nKirkolta ja sen jäseniltä kyllä löytyy ymmärrystä poikkeavaankin seksin suhteen kun tekijän asema on tarpeeksi korkea.\nPs. Katollinen kirkko on kokonaan oma lukunsa.\n« Vastaus #18 : 25.03.2011, 15:34 »\nTarinoita on monenmoisia, käskyjäkin on monenmoisia.\nRaamatussakin on monenmoista.\n« Vastaus #19 : 25.03.2011, 18:34 »\nTämä on saanut liian suuret mittasuhteet ja paisunut sellaisiin mittoihin, mikä ei ole ollut tarkoitus.\nKoko juttuhan lähti liikkeelle erään nuoren henkilökohtaisesta todistuksesta.\nNäin Sro:n sivuilla tästä asiasta:\n"Älä alistu! -kampanja piti vähemmistön vähemmistön puolta"\n"Nuotta-nuortenmedian Älä alistu! -kampanjaviikko on herättänyt paljon tunteita. Monet ovat tulkinneet sen vihakampanjaksi ja hyökkäykseksi homoseksuaaleja vastaan. Kampanjan tarkoituksena ei ole ollut syyllistää ketään homoseksuaalisesta taipumuksesta. Pyrimme tukemaan niitä, jotka kamppailevat samanlaisten kysymysten kanssa kuin nuortenmedia Nuotan videolla esiintyvä Anni. Tähän täytyy jo sananvapaudenkin vuoksi olla oikeus.\nMaassamme on paljon ihmisiä, jotka vakaumuksensa vuoksi pitävät kiinni siitä, että seksi on miehen ja vaimon suhteeseen kuuluva asia. On myös paljon niitä, jotka kamppailevat seksuaalisen rikkinäisyyden kanssa ja etsivät tukea vakaumuksensa mukaiseen elämään. Ja lopulta jokainen ihminen on myös seksuaalisuuden alueella haavoittunut ja keskeneräinen.\nÄlä alistu! -kampanja on sisällöltään sopusoinnussa kirkolliskokouksen perustevaliokunnan mietinnön kanssa, jossa annetaan tuki Annin kaltaisten kamppailulle. Mietinnössä sanotaan: ”…Osa (homoseksuaaleista) pitää oikeana elää pidättyvyydessä. Jotkut tahtovat pyrkiä vapaaehtoisen terapian ja sitoutuneen vertaistuen avulla sisäiseen muutosprosessiin. Tärkeää on, että ketään ei leimata eikä eristetä, vaan jokaisen oikeutta toimia omantuntonsa pohjalta kunnioitetaan” (Perustevaliokunnan mietintö 4/ 2010). Asiasta puhutaan myös piispainkokouksen selonteossa Parisuhdelain seuraukset kirkossa (10.2.2010, sivut 129-130).\nNuoret saivat pitkälti itse toteuttamansa kampanjan kautta kuuluville oman äänensä. Kampanja sai kuitenkin odottamattoman paljon valtakunnallista julkisuutta. Annin kertomus omasta elämästään saavutti yli 90 000 suomalaista Nuotan YouTube -kanavalla. Nuotan sivuilla on vieraillut yli 150 000 kävijää torstaina 24.3. teemaviikon kääntyessä loppupuolelle.\nKampanjan saama kritiikki kuitenkin osoitti, että yhteiskunnassamme ja kirkossamme ei olla valmiita käymään tämänkaltaista keskustelua. Olemme surullisia kampanjan ja siitä mediassa syntyneiden tulkintojen aiheuttamasta mielipahasta ja kirkosta eroamisista. Järjestöissämme kunnioitamme myös eri tavalla ajattelevia ja toivotamme kaikki tervetulleiksi mukaan toimintaamme.\nRaamatun sanoma on ajankohtainen tänäkin päivänä, koska Jumala haluaa jokaiselle parasta. Uskomme Raamatun luomiskertomukseen perustuvaan ihmiskäsitykseen. Tahdomme rohkaista nuoria luottamaan Raamatun sanaan ja evankeliumiin.\nPerehdymme laajaan palautteeseen voidaksemme arvioida, miten kampanjan keskeiset viestit tulivat ymmärretyiksi. Nuotta jatkaa edelleen työtään kristillisenä nuortenmediana, jota tekevät nuoret itse."\nedit: lisätty linkki alkuperäiseen uutiseen\n« Viimeksi muokattu: 25.03.2011, 20:22 kirjoittanut Hermes »\n« Vastaus #20 : 25.03.2011, 19:40 »\nMielestäni on hyvä että keskustelu paisui, vaikka vähän överiksikin. Jatkuva hissuttelukaan ei ole hyvästä. Ehkä moni veti herneen nokkaan siitä, että saattoi tulla käsitys, että ko. videossa homoseksuaalisuus/biseksuaalisuus olisi rinnastettu siihen, että "murhamiehetkin voivat parantua" tms. En muista sanamuotoja tarkkaan.\nMinusta se aiemmin mainitsemani Jenny Kangasvuon blogikirjoitus on erinomainen. Siinä todetaan muun muassa, että seksuaalisuus on muuntuvaista, johtuipa muutos sitten henkilön mielestä mistä tahansa.\n« Vastaus #21 : 25.03.2011, 19:58 »\nKun ylipäätään puhutaan seksuaalisuudesta, haluaisin nähdä sen niin että korostetaan seksuaalisuuden suuntautuneisuutta henkilösidonnaiseksi eikä sukupuolisidonnaiseksi.\n« Vastaus #22 : 25.03.2011, 20:05 »\nLady Whip, totta kai niin on parasta ja oikein. Se vaan on totuus, että yhteiskunnassamme on paljon ihmisiä joille on vielä hyvinkin vaikea suhtautua kaikkeen erilaiseen, varsinkin kun se liittyy seksuaalisuuteen.\nKun puhutaan seksuaalisuudesta, haluaisin nähdä sen niin, että korostetaan rakkautta\n- tosin en tarkoita että seksissä ilman rakkautta olisi jotain väärää.\n« Vastaus #23 : 11.04.2011, 11:22 »\nMulla tää kampanja tulee jo ulos korvista. Koulussani on paljon homoja ja lesboja (ja ainakin yksi kinky) joten saan kuulla tästä lähes tulkoon koko ajan. Mutta enimmäkseen tästä asiasta keskustelevat ja vouhkaavat heteroystäväni.\nMinusta jokaisella on oikeus olla sitä mieltä mitä on ja sanoa se, myös tuo Anni (ja hänen takana olevat). Suomessahan on sananvapauslaki ja sen pitäisi koskea kaikkia. Olen ympäristössäni aistinnut jonkin verran jopa uskontofobiaa eli jos sanot sanallakin jotakin hyvää uskonnoista, hengellisyydestä (en siis tarkoita kristillistä kirkkoa ainoastaan) niin sinut leimataan homofoobikoksi. Anteeksi nyt vaan tää avautuminen, ei ollut syytös sitten ketään kohtaan.\nOnneksi ulkona harmaa päivä!\n« Vastaus #24 : 11.04.2011, 11:49 »\nMua ärsyttää kaikenlaiset yhden liikkeen kiihkoilijat, vaikka josku tulee itsekin sorruttua\nMä toivoisin suvaitsevaisuutta kaikille osapuolille. Joillekin kaikki uskontoihin liittyvä ja hengellisyys on kuin punainen vaate. Omassa perheessäni ja muussa lähipiirissäni on ollut kaikkea väliltä ateisti - agnostikko - vapaiden suuntien kristitty - lestadiolainen - unitaariuniversalisti - vapaa-ajattelija - kd:n ehdokas jne ja hyvin on toimeen tultu.\n« Vastaus #25 : 12.04.2011, 11:21 »\nHyvä esimerkki on perheeni tästä suvaitsevuudesta. Molemmat ovat vahvasti kirkossa sisällä ja edustavat KD:tä mutta eivät niele kaikkia heidän arvojaan. Mutta loistavasti tulen toimeen heidänKIN kanssa. Juu submit on oikeassa, monille uskonto on kuin punainen vaate. Joku uskoo toinen ryyppää, yksi ottaa piiskaa kolmas kulkee huivi päässä. Hih.\nEi nyt näköjään heti aamulla suju tämä kirjoittaminen\n« Vastaus #26 : 29.04.2011, 14:11 »\nOn ne tällaiset "Älä alistu-kampanjat" todella vastenmielisiä. Kyse taitaa olla jonkinlaisesta uusmoralismista? Enkä se enteilee paluuta iloisen 70-luvun alkupuolelle, jolloin seksilehtiin ilmestyivät mustat pläntit sukuelinten päälle.\nPahinta minusta on, että tällaiset moraalinvarjelukampanjat ovat leviämässä kaikkeen ns. erilaiseen tapaan nauttia omasta seksuaalisuudestaan, myös kinkyyn maailmaan. Meidät kinkyt halutaan rajata marginaaliryhmänä näkymättömiin.\nTämän olen ihan omakohtaisesti kokenut. En muista kuinka monta vuotta olen ollut Suomi24:n rekisteröitynyt ja olen ollut Kinky Baarin vakkari, jopa aikoja sitten olen kruununkin päähäni siellä saanut. Minulla oli siellä monta vuotta sensorien hyväksymä profiili, joka oli varmaan joillekin teistäkin tuttu. Joitakin kuukausia sitten se kuitenkin bannattiin sopimattomana. Samoin kävi vanhalle treffi-ilmollenikin kuukausi sitten. Sekin oli kauan sitten sensorien hyväksymä ja oli pitkään julkinen.\nIhan samaan törmäsin CCDate.net:ssä. Pistin sinne talvella treffi-ilmon, jossa rehellisesti kerroin itsestäni. Se hyväksyttiin ja se johti moniin ihan asiallisiin keskusteluihin ihmisten kanssa. Vaikutti ihan hyvältä kanavalta tutustua ihmisiin. Otin ja tarkastelin profiiliani kriittisesti ja muokkasin sitä kielellisesti sujuvammaksi ilman, että muutin sen varsinaista sisältö tai elementtejä. Tämä stilisoitu profiili bannattiin asiattomana. Oma profiilini täällä on suurin piirtein sama, loppukaneettia lukuun ottamatta kuin bannattu profiilini CCdate.net:ssä\nNiin, minusta "Älä alistu - kampanja" jatkuu ja on tunkeutunut myös sosiaaliseen mediaan.\nOvatko muut joutuneet "Älä alistu - kampanjan" uhreiksi?


MIKA HJORTH PITELEMÄTÖN KYTÄJÄLLÄ\nMukana oli 18 pelaajaa joista seitsemän ensikertalaisia.\nMika molempien sarjojen johtoon\nMika Hjorth jatkoi siitä, mihin edellisessä Keimolan kisassa päätyi. tällä kertaa hän voitti Kytäjällä pelatussa Evolvit Hickory Openissa molemmat sarjat, lyöntipelisarjan ylivoimaisesti ja pistebogey-sarjan niukasti. Samalla hän siirtyi molemmissa kilpailtavissa sarjoissa selvään johtoon.\nHickory Tourin pääkilpailu on tasoituksilla pelattava pistebogey-sarja. Kytäjän kisassa Mika Hjortin tulos oli 28 pistettä joka riitti voittoon. Saman tuloksen pelasi koko sarjan moninkertainen voittaja Antti Paatola. Hän kuitenkin jäi toiseksi suuremmalla tasoituksellaan. Seuraavinaolivat Jussi Markkanen 27 pisteellä ja kotikentällään pelannut ensikertalainen, Marko Pöykiö 26 pisteellä. Neljä muutakin pelaajaa pääsi yli 20 pisteen. Parhaat leidit olivat Maarit Aspela ja Kirsi Ahlfors 19 pisteellä.\nMika Hjorth siirtyi samalla sarjan kärkeen. Edellisen kisan kakkossijan lisäksi tullut voitto antaa yhteensä 27 pistettä. Toisena oleva Antti Paatola on selvästi perässä 20 pisteessä ennen Jussi-kolmikkoa, Jussi Karttunen (15), Jussi Markkanen (14) ja Jussi Holmalahti (11).\nTimo Salomaa tyylillä matkaan\nHjorth alle 80 tulokseen\nLyöntipelissä Mika Hjorth oli ylivoimainen voittaja. Tuloksellaan 79 hän jätti keskenään tasaisen joukon kauas taakseen. Toisena oli Jussi Markkanen 86 lyönnillä ennen Marko Pöykiötä ja Aki Ahlforsia jotka pelasivat tuloksen 87 lyöntiä ennen 89 pelannutta Jukka Tania. Näistä Jukka Tani ja Marko Pöykiö olivat ensikertalaisia hikkorigolfareita.\nKokonaispisteissä Mikalla on nyt maksimipisteet 30 hänen voitettuaan myös Keimolassa. Kakkonen, viime vuoden kokonaiskisan voittaja Jussi Markkanen on jo kymmenen pistettä takana 20 pisteessä. Seuraavat ovat 12 pisteessä olevat Jussi Karttunen ja Aki Ahlfors.\nPoikkeuksellisesti Kytäjällä kisattiin myöskin lähimmäs lippua ja pisin draivi. Näissä erikoiskisoissa palkinnot pokkasivat kotikentällään pelanneet Marko Pöykiö noin 200 metrisellä draivillaan ja Jukka Tani lyötyään pallonsa noin kolmeen metriin.\nSeuraavaksi SM-kisa Pickalassa\nKytäjän terassiparlamentti päätti, että hikkorigolf on kivaa. Kuvassa vasemmalta Kytäjän toiminnanjohtaja Sari Tani, Marko Paski, Marko Pöykiö, Harri Suni ja Jukka Tani\nSeuraava Hickory Tourin kisa on heinäkuun 9. päivänä pelattava Tuusula Hickory Open. Viime vuonna Tuusulassa oli ennätysosanotto, saa nähdä päästäänkö tänä vuonna samaan.\nEnnen Tuusulaa pelataan kuitenkin hikkorigolfin SM-titteleistä. Kisapaikkana on Pickala ja pelipäivä on lauantai heinäkuun 2. päivä edellisen päivän ollessa kisan virallinen harjoituspäivä. Kisan järjestää Suomen Golfhistoriallinen Seura. Lisätietoja SM-kisasta löytyy SGHS:n kotisivuilta. Ilmoittautuminen SM-kisaan päättyy kesäkuun 22. päivänä.


Tuunausta osa 1 – SMILE\nPosted on 7 helmikuun, 2016 7 helmikuun, 2016\nLähellä sydäntäni on tuunaus. On se sitten ruuan taikka tavaran tuunausta 🙂 Jos jostain syystä joudun ostamaan jotain, jonka ulkonäkö ei miellytä minua, tuunaan jos vain mahdollista sen omannäiköisekseni. Esittelen nyt muutamia tavaroille tekemiäni tuunauksia.\nMuutama vuosi sitten ystäväni valmistui ja mietin mitä hänelle lahjaksi. Mietin jotain taulua, jossa olisi joku mukava ajatelma. Kuitenkaan kaupoissa olevat eivät olleet sitä mitä hain. Päätin tehdä sellaisen itse. Ostin kehyksen, joka oli ruskealla maalattu ja ostin rautakaupasta valkoistamaalia. Hioin kehyksistä hiekkapaperilla maalit pois ja maalasin ne. Sitten koristelin kehykset koristeilla. Mustalle kartongille kirjoitin valkoisella maalikynällä haluamani tekstin ja koristelin senkin 🙂 Vola ja niin syntyi ystävälleni valmistujaislahja.\nMietin jokusen aika sitä, että kanit syövät päivän mittaan aika paljon heinää ja mietin olisiko mitään juttua, mihin saisi kerralla laitettua kunnolla heinää kaneille tarjolle. Häkkiin laitettava laatikko/teline tuntui hupenevan pian eikä kokoaikaa jaksanut olla täyttämässä. Sitten keksin, että voisi kokeilla cd-telinettä! Alhaalle leikattiin pahvi estämään, etteivät heinät mene alhaalta läpi. Hyvin on toiminut ja helppo täyttää 🙂\nVanhassa asunnossamme oli parveke, jonne sain vanhempieni muovisen vanhan valkoisen parveke/vaunukalusteen. Se oli mielestäni tylsän valkoinen. Minulla oli kaapissa rulla kertakäyttöistä pöytäliinaa, jossa oli valkosininen ruutukuvio. Teippasin sitä kiinni tuolehin ja pöytiin. Mukavasti pirteämmät niistä sitten mielestäni tuli:)\nVanhan asunnon parvekkeelle halusin kukkalaatikon, mutta kaupassa olevat olivat kalliita. Ostinpa sitten kaupasta edulliseen hintaan valkoisen ja muovisen parvekelaatikon sekä halpakaupasta tekogerberoita, jotka sain kaikki alle kahdella eurolla muistaakseni. Leikkasin tekogerberoitsta kukkaosat ja liimasin ne parvekelaatikkoon kuumaliimapyssyllä. Näin se parvekelaatikko, ei ollut tylsä eikä hinnalla pilattu. Ajoi asiansa 🙂\nLöysin huulipunan, jonka ulkokuori oli kulunut. Liimasin siihen kiinni niin sanottua blingblingiä, kun sellaisia minulla sattui askartelulaatikossa olemaan. Aikaisemmin kulahtunut ja tylsä kuori sai näin uuden ilmeen ja kenties sopii paremmin vaikka bilelaukkuun 🙂 Ainakin tunnistaa nyt omansa.\nOstin joskus edullisesti pinkin lompakon, jotta voisi saada sen mahtumaan pieneen ja kapeaan iltalaukkuun taikka ottaa mukaan sellaisenaan 🙂 Se oli hieman tylsä pelkkänä pinkkinä. Liimasin siihen kiinni muutamia tekotimantteja tuomaan pientä säväystä.\nNämä muutamia tuunauksia, tuunauksia mitä olen tehnyt. 🙂 pari muutakin on tullut tehtyä, muunmuassa vanhojenlenkkareiden tuunaus vaihtamalla nauhoja yms 🙂 Nyt niistä ei ole kuvia, mutta ehkä myöhemmin teen tulevista ja niistä tuunauksista tänne uuden postauksen 🙂\nPosted in UncategorizedTagged blingbling, ei hyvää roskiin, sisustus, tuunaus, uusi ilme, vanhalle uusi elämä\nEdellinen artikkeliLillumista ja kuulumisia\nSeuraava artikkeliSuKseT JaLkaan Ja MenOksi


Käyttöehdot - Yritys - Nanso Group\nNANSO GROUP OY:N VERKKOSIVUJEN KÄYTTÖEHDOT\nNämä käyttöehdot koskevat Nanso Group Oy:n (myöhemmin Nanso) Internet-sivujen käyttöä ja niillä olevaa materiaalia. Käyttämällä näitä sivuja käyttäjät sitoutuvat näihin ehtoihin.\nInternet-sivujen sisältö ja materiaali\nInternet-sivujen sisältämät tiedot on tarkoitettu antamaan tietoa Nansosta ja sen tuotteesta. Nämä annettavat tiedot on informatiivisessa tarkoituksessa annettuja. Nansolla on oikeus muuttaa Internet-sivujen sisältöä tai käyttöehtoja tai lakkauttaa palvelu ilman erillistä ilmoitusta.\nSivujen sisältö ja materiaali on Nanson omaisuutta. Sivustoilla olevat tekstit, kuvat, äänet ja muu aineisto on suojattu tekijänoikeus-, tavaramerkki- ja muilla immateriaalioikeuksilla. Kaikki oikeudet sivuilla olevaan sisältöön pidätetään.\nSivuilla olevaa materiaalia saa Internet-käytössä selata ja ottaa näistä sivuista jäljennöksiä tulostamalla taikka tietokoneella Internet-selailukäytössä. Materiaalia saa käyttää vain ei-kaupalliseen ja henkilökohtaiseen tarkoitukseen. Sivustolla julkaistuja lehdistötiedotteita saa julkaista tiedotusvälineissä siten, että lähde asianmukaisesti mainitaan. Sivustolla olevan materiaalin muu käyttäminen edellyttää Nanson etukäteen antamaa kirjallista lupaa.\nSivuilla annettu tieto on tarkoitettu vain informatiivisiin tarkoituksiin eikä materiaalia tule käsittää kaupallisena tai juridisena tarjouksena. Nanso ei ole vastuussa mistään vahingosta, joka voi aiheutua näillä sivuilla liittyvästä materiaalista tai sen käytöstä. Nanso ei vastaa sivustoilla olevan virheellisen, puutteellisen tai tulkinnanvaraisen tiedon käyttämisestä mahdollisesti aiheutuvista vahingoista. Nanson vastuu on enintään Suomen lain pakottavien säännösten mukainen.\nSivuilla saattaa olla linkkejä kolmansien osapuolien ylläpitämille tai omistamille sivuille. Nanso ei ole vastuussa mistään ulkopuolisten osapuolten sivujen sisältämästä aineistosta.\nNansolla on oikeus tallentaa ja analysoida sivujen käyttöä ja käyttäjiä koskevia tietoja palvelun laadun ja toiminnan parantamiseksi. Nanso sitoutuu suojaamaan käyttäjän yksityisyyttä heidän käyttäessään näitä sivuja. Mahdollisesti kerättäviä henkilötietoja käsitellään henkilötietolain mukaisesti.\nKäyttöehtoihin ja niiden soveltamiseen sovelletaan Suomen lakia ja mahdolliset erimielisyydet ratkaistaan Tampereen käräjäoikeudessa.


Tarvitaan monitieteistä, poikkitieteistä, tieteiden välistä - Perussuomalaisten Blogisivusto\nMatti Luostarinen PE 14.5.2021 klo 01:10\nOn 13 May, 2021 0 Comments\nSaan yhtenään vastailla kysymyksiin, jotka liittyvät poikkitieteisyyteen, monitieteisyyteen sekä tieteitten väliseen toimintaan myös muussa kuin tutkimuksessa. Siihen vastaaminen on tiedettä samalla popularisoiden mahdotonta. Etenkin kun kyseessä on Suomi ja kielemme, joka ei oikein avaudu tiedekielen käyttöön. Etenkin aina vaalien alla ilmiö on alkanut kiusata silloin, kun on mukana tutkijana ilmiössä, joka on monen ammattikunnan ja osaamisen yhteistä osaamistamme sekä tapamme äänestäjinä valikoida itsellemme mieluisia ehdokkaita ja puolueita sellaisiin tehtäviin, joita hoidetaan lukemattomien tieteitten kautta usein optimaalista maalia hakien. Ihmisen luovuua ja innovaatiokyky on rajaton mutta sen haasteellisimmat ilmiöt tahtovat piileksiä perinteisten tieteitten ikään kuin rajapinnoilla. Usein uuden löytäminen sieltä johtaakin uuden tieteenalan syntyynkin. Tänään, jolloin globaalit rakenteet ja ajattoman ja paikattoman maailman kohtaaminen on muuttanut paradigmaisesti perinteisten tieteitten toimintaympäristöä, nämä muutokset ovat samalla hämmentäneen myös politiikan teon sisältöäkin. Yhteistyö on korostunut ja verkottuminen ja verkostoituminen on välttämätöntä.\nJotta puhuisimme samalla kielellä, ymmärtäisimme mistä on kyse käyttämättä vain minun näkemystä tästä monelle niin tärkeästä aiheesta nyt pandemian yhdistäessä monen tieteenalan ponnistelut, lainaan kirjoitukseni tänään kokoaan muitten kuin omana tekstinäni. Ilmiöllä kun ei ole mitään tekemistä poliittisen suuntautumisen saati sellaisten arvojen ja normien maailman kanssa, jossa taustalla on hyvin kapea tieteenalakohtainen näkemys tai median tuottama toimituksellinen tapa raportoida sellaisesta, josta yksikään toimittaja ei ole hankkinut kokemustaan väitellen useammasta toisistaan kaukana olevasta tieteenalasta, saati hankkien niissä myös itselleen professionaalisen ammatinkin, professorin viran usempaan tiedekuntaan. Tieteilijällä on taipumusta tieteeä yhä enemmän yhä vä’hemmästä ja toimittajalla yhä vähemmän yhä enemmästä. Kun nämä kohtaavat sosiaalisen median kentässä, tieteen tekijä on hän joka peräytyy ensin ja kenttä jää avoimeksi poliitikkojen ja muiden alan taitajien hoidettavaksi. Sosiaalinen media, media mikä tahansa, ei ole oikein sopiva tapa meritoitua tieteilijänä. Sitä myös varotaan.\nLainaamani teksti on 2000-luvun alusta ja siten hiven vanhahtavaa. Vuosituhannen alku ja sen kaksi ensimmäistä vuosikymmentä ovat tuottaneet runsaasti uutta sellaista etenkin teknologiaa, jossa perinteinen jako poikki- ja monitieteiseen sekä tieteiden väliseen on tavallaan murtunut ja johtanut neljänteen vaiheeseen. Sen kuvaaminen ei ole mahdollista syyllistymättä sellaiseen popularisointiin, jossa perinteiset käsitteet teorioista tai käytetyistä metodeista eivät enää toimi lainkaan. Ilmiö muistuttaa Christallerin tai monen muun tutkijan tapaan hakea aikanaan optimaalisia, usein heksagonaalisia malleja, jotka ovat aika- ja paikkatieteissä joskus toimineetkin havainnollistamaan avaruudellisia ilmiöitämme, mutta eivät toimi enää omassa sellaisessa ulottuvuudessa, jonka havainnointi ei ole perinteisen välineellisen tieteen menetelmin edes mahdollista. Kun samalla kielellinen ja matemaattinen yhteys katoaa, syntyy sellaista kuvausta, jossa mukana on tiedettä popularisoivaa mytologiaa, nykyisin myös salaliittoja ja sosiaalisen median omia tuotteitamme. Tällaista poikkitieteiseksi kuvattua tutkimusta tapaa tänään etenkin niillä rajapinnoilla, jossa mukana on muutakin kuin tiedettä ja tutkimuksen tuottamaa tietoa. Olemme uteliaita ja rakastamme myös viihdettäkin.\nPE 11.6.\t Matti Luostarinen\nSU 23.5.\t Matti Luostarinen\nHard Rock ja Blind Channel - rokkikansa menestystarina.\nPE 30.1.\t Juha Malmi


Kuusikosta tuli viisikko\nTreeni jatkuu totuttuun tapaan, mutta tänään salilla oli taas jotain mielenkiintosta porukkaa hinkkaamassa penkkiä tunti toisensa jälkeen putkeen joten päätin skipata sen tänään.\nNiskantakaa punnerrus 3x10x45kg + 1x12x45kg\nLeuat aivan järjettömän kevyitä jopa leveellä myötäotteella. Neutral gripillä (eli ns. hammerilla) toi kybä menee ilman hyytymistä... Pitäis jossain vaiheessa kokeilla että paljonko se toistomaksimi ois :)\nKyykkyyn nyt sitten aina 2,5kg lisää per treeni. Viralliseks tavotteeks asetettu 4x10x150kg tämän talvikauden aikana.\nMites noi kyykyt tehdään? Tarviiko puristaa? Aika pitkiä sarjoja, ettei varmaan mitään jäätävää räjähtävyyttä haeta? :D\nJoo, ei nois voi hakee mitää kauheet räjähtävyyttä... Aluks hiuka voi räjäytellä ja vetää koko sarjan ilma et pysähtyy missää vaihees... Mut vimpan sarjan vimpat vaatii jo keskittymist :D


Kutsu Wiurila Golf & Country Club ry:n vuosikokoukseen 2021 | WGCC\nKutsu Wiurila Golf & Country Club ry:n vuosikokoukseen 2021\nKutsu Wiurila Golf & Country Club ry:n vuosikokoukseen\nKokous järjestetään torstaina 25.2.2021 kello 18 Teams-kokouksena.\nOsallistumista koskevat ohjeet:\nYhdistyksen hallitus on päättänyt, että vuosikokous järjestetään Teams-kokouksena. Lisäksi hallitus on päättänyt, että kokoukseen pitää ilmoittautua sähköpostitse yhdistyksen sihteerille (petri.kallijarvi@wgcc.fi) viimeistään kolme päivää ennen kokousta maanantaina 22.2.2021 klo 18. Jokaisen osallistujan pitää ilmoittautua henkilökohtaisesti. Edellä mainitut päätökset ovat mahdollisia väliaikaisesta poikkeamisesta muun muassa yhdistyslaista covid-19-epidemian leviämisen rajoittamiseksi (677/2020) säädetyn lain 4 §:n nojalla.\nVuosikokouksessa ei ole mahdollista edustaa toista jäsentä valtakirjalla. Vuosikokouksessa on siten voimassa yhdistyslain (503/1989) 25 §:n 1 momentin sääntö siitä, ettei yksityishenkilö voi käyttää äänioikeutta asiamiehen välityksellä. Yhdistyksen hallitus ei ole päättänyt poiketa tästä säännöstä em. väliaikaisen lain nojalla.\nYhdistyksen hallitus lähettää vuosikokoukseen ilmoittautuneille sähköpostilla tekniset osallistumisohjeet, ohjeet kokouskäytännöistä ja kokousaineiston ilmoittautumiselle varatun määräajan umpeutumisen jälkeen siihen sähköpostiosoitteeseen, josta ilmoittautuminen vuosikokoukseen on tullut. Teams-kokoukseen osallistuminen ei edellytä sovellusten eikä ohjelmistojen lataamista tai hankkimista. Osallistuminen on mahdollista esimerkiksi mobiililaitteella tai tietokoneella, jossa on internetyhteys.\nVuosikokouksessa käsiteltävät sääntöjen määräämät asiat\nEsitetään hallituksen toimintakertomus, tilinpäätös ja toiminnantarkastajan lausunto\nValitaan yhdistykselle puheenjohtaja ja kapteeni\nValitaan hallituksen muut jäsenet erovuoroisten tilalle ja kahdeksi uudeksi jäseneksi\nErovuorossa: Petri Kallijärvi (sihteeri/rahastonhoitaja), Marko Paassilta (nuorisotoimikunta) ja Tuula Koponen (kenttätoimikunta)\nHallitus esittää, että valitaan hallitukseen kaksi uutta jäsentä uuden aktivointitoiminnan perustamisen ja sihteeri/rahastonhoitajan tehtävän jakamisen vuoksi.\nValitaan yksi toiminnantarkastaja ja yksi varahenkilö\nVahvistetaan kuluvan vuoden toimintasuunnitelma ja siihen perustuva talousarvio\nVahvistetaan jäsen- ja liittymismaksujen suuruus sekä niiden erääntymisajankohta\nHallitus esittää jäsenmaksuille kolmea maksuluokkaa: aikuinen, nuori aikuinen ja nuorisojäsen.\nPäätetään toiminnantarkastajien tai tilintarkastajien palkkioista sekä hallituksen kokouspalkkioista\nHallitukselle ei ole tullut esityksiä muista asioista yhdistyksen sääntöjen 11 kohdan edellyttämällä tavalla.\n11.2.2021 Wiurila Golf & Country Club ry:n hallitus


The Monuments Men – elokuvan arvostelu - Episodi.fi\nEpisodi / Elokuvat / The Monuments Men\nJouni Vikman 26.2.2014 17:16\nSaksa / Yhdysvallat 2013 GENRE Draama, Komedia ENSI-ILTA 28.02.2014 TÄHDET\nToinen maailmansota ei aiheuttanut pelkästään massiivisia ihmishenkien menetyksiä, sen jalkoihin jäi myös huomattava määrä ihmiskunnan henkistä pääomaa taideaarteiden tuhoutuessa tai kadotessa. Saksalaisilla valloitusjoukoilla oli kolmannen valtakunnan laajentamisen lisäksi selkeät toimeksiannot ja infrastruktuurit valloitettujen alueiden maalausten ja veistosten ryöväämiseksi natsijohdon ”kultturellisten” kunnianhimojen tyydyttämiseksi.\nKulttuuriperinnön tuho olisi ollut huomattavasti isompikin, ellei Yhdysvalloissa olisi huolestuttu Euroopassa tapahtuvien pommitusten aiheuttamista menetyksistä. Päättäjiä lienee kuitenkin kiinnostanut enemmän kilpailu Länsi-Euroopan taideaarteita ryöväävän Hitlerin kanssa kilpailu, ja niin saa alkunsa muutaman iän tai terveyden vuoksi muuten palveluskelvottoman kulttuuri-ihmisen iskuryhmä, The Monuments Men.\nAlkukankeuden jälkeen – rintamalinjoilla kun ei innostuta tarkka-ampujien suosimien kirkontornien suojelemisesta – ryhmä tajuaa, että sen on jälkiseurannan sijaan mentävä suoraan taistelujen ytimeen. Erityisen tärkeäksi se muodostuu, kun tulee ilmi, että Saksa varastaa määrätietoisesti valloittamiensa alueiden taide-esineitä.\nGeorge Clooney on osoittanut kykynsä pienimuotoisempien tarinoiden ohjaajana. Toinen maailmansota on hänelle ehkä hieman liian laaja näyttämö, sillä elokuva herää henkiin pienissä yksilökohtauksissa ja hajoaa palasiksi, kun niitä pitäisi yhdistää laajempaan kokonaisuuteen. Viihdyttävä seikkailukertomus ja sodan kauheudet yhdistyvät hieman nitkahdellen.\nOttaen huomioon kuinka paljon elokuvassa puhutaan taiteesta, sillä ja sen merkityksestä yksilölle herkutellaan yllättävän vähän – paitsi kohtauksissa, joissa sitä tuhotaan. Amerikkalaisittain taideteosten arvo mitataan pääsääntöisesti teosten määrällä tai arvolla – vähän kuin leffaentusiasti voi arvottaa elokuvan sen Oscar-voittojen määrällä. Elokuvan salakavalasti merkittävin kohtaus uhkaa pysäyttävyydestään huolimatta livahtaa oli kuin varkain. Siinä rinnastetaan se, kuinka taiteen tuhoamiseen kykenevä ihminen ei anna arvoa ihmisyydellekään – tai päinvastoin.\nThe Monuments Men on erittäin viihdyttävä elokuva niin mainioiden näyttelijöidensä kuin kiinnostavan aihepiirinsä vuoksi. Taiteen suojelijoiden hajotessa melkein saman tien omille teilleen myös elokuvan rakenne kärsii siinä määrin, että loppujen lopuksi kokonaisuuden kiinnostavimmaksi elementiksi jää aikaisemmin tuntemattomaksi jäänyt näkökulma toiseen maailmasotaan. Vasta loppupuolellaan The Monuments Men löytää vihdoinkin hengästyttävyyttä, vaikuttavuutta ja koskettavuutta sisältävän seikkailuvaihteen, jota se on aikaisemminkin tavoitellut.\nElokuvan käytännössä ainoan naisroolin tekee Cate Blanchett. Hän esittää ranskalaista kuraattoria, joka joutuu voimattomana katselemaan natsien käyttäessä museota taideaarteiden tukkutorina. Hahmo tuntuu irralliselta, kuin eri elokuvaa varten luodulta. Rooli on myös turhaan paisuteltu Blanchettin huomattavien näyttelijänkykyjen esittelemiseksi, vaikka käytännössä se olisi voitu leikata lähes kokonaan pois elokuvan siitä pahemmin kärsimättä.\nGeorge Clooney näpäytti pakolaisasiasta tivannutta toimittajaa\nGeorge Clooneyn seuraava elokuva on Coenin veljesten käsikirjoittama – mukaan paljon tuttuja kasvoja\nCate Blanchett ohjaa TV-sarjan kultista pakenevasta naisesta\nGeorge Clooney paljasti asioita julkisuuden kiroista: ”En valita, mutta tällaiseksi on maailma mennyt”\nGeorge Clooney pelkää pidätystä jekkuilunsa takia – Brad Pitt ja Matt Damon helisemässä\nGeorge Clooney luottaa kehonkieleen ottaakseen kiinni maanpetturin\nGeorge Clooney palaa televisioon 90-luvun leffabisnestä ruotivalla sarjalla\nGeorge Clooney tekee elokuvan puhelinhakkeroinneista


Palveluesimies Lahteen, ISS Palvelut Oy\nIlmoituksen osoite: https://tyopaikat.oikotie.fi/tyopaikka/1399610\nEtsimme PALVELUESIMIESTÄ Lahteen.\nPalveluesimiehenä vastaat nimettyjen asiakkuuksien palveluiden tuottamisesta, kannattavasta toiminnasta sekä asiakasyhteistyöstä. Olet merkittävässä roolissa toteuttamassa ISS Palveluiden asiakaslupausta, seuraamalla palveluiden ja laadun toteutumista päivittäin. Vastaat oman yksikkösi päivittäisestä operatiivisesta toiminnasta, sekä henkilöstön johtamisesta.\nToimit asiakasrajapinnassa, kehittäen ja syventäen asiakassuhdetta yhteistyössä asiakasyritysten edustajien kanssa. Tehtävä on tulosvastuullinen, vakituinen ja täysipäiväinen. Työaika sijoittuu pääsääntöisesti arkipäiviin, joustavasti klo 7-17 välille. Tehtävä alkaa 15.12.2020 tai sopimuksen mukaan.\nTehtävässä menestyminen edellyttää useamman vuoden vahvaa ja monipuolista siivousalan työkokemusta. Kokemus esimiestehtävistä ja alan ammatillisesta koulutuksesta katsotaan eduksi.\nHallitset taloushallinnon perusteet ja Office-ohjelmat. Suomen kieli on hallussa niin suullisesti kuin kirjallisesti. Muun kielitaidon katsomme eduksi. Etsimämme henkilö on siivous- ja puhtauspalvelualan ammattilainen, joka on varustettu vahvalla asiakaslähtöisellä asenteella ja valmiudella ottaa vastuuta ja oppia uutta. B-ajokortti on välttämätön työn liikkuvan luonteen takia, ja tehtävässä on mahdollisuus työsuhdeautoon.\nTarjoamme sinulle monipuolisen ja vastuullisen tehtävän isossa ja kehittyvässä kansainvälisessä konsernissa. Pääset työskentelemään nykyaikaisten ja tulevaisuuden siivous- ja työpaikkapalveluiden parissa, kehittyvässä ja kasvavassa yksikössämme.\nKuulostaako sinun paikaltasi? Jätä hakemuksesi CV:n kera mahdollisimman pian, kuitenkin viimeistään 26.11.2020.\nLisätietoa tehtävästä antaa aluepäällikkö Katariina Kinos, puh. 0400 906 158.\nTerveystalo | Julkaistu 21.1.2021


Life by Boncuk: ilta ystävällä ja purkaus kotitöistä\nLähettänyt Boncuk klo 2.06\nAnonyymi 5. huhtikuuta 2012 klo 21.17\nHei, mahtaisitko kertoa tuon laakarin nimea ja missa sairaalassa han on toissa. Itsellani on taalla İstanbulissa edessa alle vuoden ikaisen pojan sünnet mahdollisimman pian. Vaan on huonosti tietoa siita minne poika kannattaisi vieda. Voin laittaa sulle vaikka s-postiosoitetta jos kerkeat vastamaan. Ja toivottavasti teidan operaatio meni hyvin :)\nAnonyymi 22. helmikuuta 2013 klo 22.35\nVoi ei, vasta nyt huomasin viestisi!! Jos vielä luet tämän, niin sairaala oli Amerikan Hastanesi. Kaikki meni tosi hyvin ja suosittelen sairaalaa lämpimästi!


Amalian ja mummin päivä - Sydän vähän kallellaan\n27 tammi Amalian ja mummin päivä\nPosted at 21:30h in Yleinen\tby\tjohanna 10 Comments\nMummi halusi juhlistaa Amalian 4-vuotis syntymäpäiviä jo etukäteen, sillä tytön oikeana syntymäpäivänä mummi ei ole maisemissa. Amalia pääsi mummin matkaan jo aamutuimaan ja parivaljakko lähti Lohjan Prismaan, josta Amalia sai valita syntymäpäivälahjan. Tyttö valitsi pikkulegoja, joita meillä ei vielä olekaan. Amalia pääsi mummin kanssa myös Hesburgeriin syömään ja valitsi ruuaksi lasten hampurilaisaterian ja jälkkäriksi tietysti jätskiä!\nKaupunkireissun jälkeen mummin ja Amalian oli tarkoitus mennä vielä mummin luokse herkuttelemaan, mutta se ei onnistunutkaan, kun mummin kotona oltiin vaihtamassa takapihan ovea. Amalia oli tästä hyvin harmissaan, mutta onneksi harmi unohtui aika nopeasti ja oli kivaa, kun mummi viipyi meillä oikein monta tuntia.\nOikein Hello Kitty juomaakin!\nHerkuttelun jälkeen Amalia ja mummi rakensivat legoilla todella pitkään ja Amalia viihtyi mummin kanssa keittiönpöydän ääressä koko tämän ajan.\nIltapäivästä aloin valmistaa päivälliseksi makaronilaatikkoa ja mummi sai syödä kanssamme. Meistä kaikista oli oikein kivaa, kun mummi viihtyi luonamme pitkään. Usein mummilla on niin kova kiire omaan rauhaan, mutta nyt ei auttanut, kun olisi omalla sohvalla ollut ilman ulko-ovea turhan viileä nököttää 😉\nTulevana sunnuntaina meidän ihana tuittupää neiti täyttää 4-vuotta ja juhlimme Amaliaa tällöin sukulaisten ja kummien kanssa! Amalia odottaa kovasti syntymäpäiväänsä ja laskemme joka aamu montako yötä on vielä nukuttava ennen suurta päivää <3\nPosted at 21:54h, 27 tammikuun Vastaa\nOnnittelut Amalialle! ? Niin sievä tyttö teillä, täyttääkö hän tosiaan jo 4 vuotta. ❤ Ihanalta vaikuttaa Amalian päivä!! Varmasti tyttö on nauttinut kahdenkeskisestä ajasta mummin kanssa täysin rinnoin. ?\nPosted at 21:55h, 31 tammikuun Vastaa\n4-vuotta tuli tänään täyteen <3 Amalia kiittää onnitteluista! <3 Hän nauttii aina niin kovasti mummin kanssa vietetystä ajasta <3\nPosted at 22:06h, 27 tammikuun Vastaa\nVietettiin Ampsun kanssa aivan ihana päivä kiitos siitä kun mummi on syndejen aikaan täällä auringossa : )\nRakkaalle AMALIALLE paljon onnea viellä täältäkin kiittää mummi ♥\nPosted at 22:15h, 27 tammikuun Vastaa\nKuulostaa hurjan kivalta päivältä! Tuossa alimmassa kuvassa Amalia näyttää niin suloiselta ja onnelliselta. Ps. Meillä samanlaiset pinnit. Ihanan pirtsakat 🙂\nPosted at 21:56h, 31 tammikuun Vastaa\nKivaa oli! Tosi onnellinen Amalia päivästä oli! <3 Risto räppääjä pinnit 🙂\nPosted at 12:40h, 31 tammikuun Vastaa\nSynttärikaimalle paljon onnea!\nPosted at 21:57h, 31 tammikuun Vastaa\nAmalia kiittää ja isot onnittelut sinne myös! <3 🙂\nPosted at 08:25h, 12 huhtikuun Vastaa\nAmalian mummi juhlisti Amalian synttäreitä mun oikeena synttäripäivänä\nPosted at 20:46h, 17 huhtikuun Vastaa\nHihi hauskaa <3 🙂


Sofia Belórf kommentoi MTV Uutisille puolisoonsa Niko Ranta-ahoon kohdistuvia epäilyjä: "Mulle hän on edelleen syytön" - MTVuutiset.fi\nSofia Belórf MTV Uutisten erikoishaastattelussa.\nJulkaistu 25.02.2020 07:05\nSofia Belórf kertoo MTV Uutisten haastattelussa uskovansa vankasti miesystävänsä Niko Ranta-ahon syyttömyyteen.\nKatiska-huumevyyhdin syytettyjen puolustus pääsi ääneen maanantaina 24. helmikuuta Helsingin käräjäoikeudessa. Tuolloin puolustuspuheenvuoro kuultiin myös Sofia Belórfin asianajajan Paul Perovuon toimesta.\nMTV Uutiset haastatteli sekä Belórfia että Perovuota Helsingin käräjäoikeudessa. Belórfia syytetään kahdesta rahanpesusta ja huumausainerikoksesta. Belórfin miesystävän Niko Ranta-ahon epäillään olleen toinen laajan huumeiden salakuljetusorganisaation johtajista yhdessä entisen Cannonball-johtaja Janne "Nacci" Tranbergin kanssa.\nBelórf vakuuttaa ettei hän ollut entuudestaan tietoinen miesystäväänsä vastaan nostetuista syytteistä tai rikosepäilyistä.\n– Siihenhän se mun syyttömyys perustuu, kun en ole ollut tietoinen näistä epäillyistä teoista.\nNainen kertoo uskovansa yhä vankasti Ranta-ahon syyttömyyteen.\n– Mulle hän on edelleen syytön, kunnes toisin tuomitaan.\n– Tietysti tämä koko vyyhti on mulle järkytys, mutta en lähde tuomitsemaan ketään. Se ei ole mun tehtävä, onneksi.\nSuurimman tuen Belórfille ovat oikeusprosessin aikana tarjonneet hänen oma äitinsä ja veljensä sekä Ranta-ahon perhe. Lisäksi Belórf kertoo, että hänen avustajastaan Paul Perovuosta on muodostunut naiselle kuluneiden kuukausien aikana tiivis osa lähipiiriä.\nSofia Belórf Niko Ranta-aho Seurapiirit


Saatavuusharkinnasta ja yleissitovuudesta luopuminen olisi tuhoisa yhdistelmä - Sami Savio - Ylöjärven Perussuomalaiset ry Saatavuusharkinnasta ja yleissitovuudesta luopuminen olisi tuhoisa yhdistelmä - Sami Savio - Ylöjärven Perussuomalaiset ry\nUlkomaisen työvoiman saatavuusharkinnan lopettamiseen tähtäävän lakialoitteen tehnyt kansanedustaja Anna Kontula (vas.) arvosteli (YU 13.6.) kaupunginvaltuutettu Henrik Pajusen (ps.) näkemystä, jonka mukaan lakialoite johtaisi toteutuessaan halpatyömarkkinoihin. Kontulan mukaan saatavuusharkintaan liittyvä alasidonnainen työlupa tekee väärinkäytöstapauksissa työsuhteen lopettamisesta tai vaihtamisesta ulkomaiselle työntekijälle vaikeaa.\nKontulan havaitsemasta työehtojen polkemisen aiheuttamasta kilpailuvääristymästä kärsivät työntekijöiden lisäksi rehelliset työnantajat. Saatavuusharkinnan poistamisen ja työehtojen noudattamisen kehnon valvonnan myötä tilanne kuitenkin pahenisi entisestään. Saatavuusharkinnan purkamista paljon järkevämpi ratkaisu on työehtojen tarkka valvonta yrityksissä, joissa ulkomaisen työvoiman osuus on suuri.\nVedotessaan Ruotsin esimerkkiin Kontula unohtaa mainita, että kyseessä on ainoa saatavuusharkinnasta luopunut EU-maa. Siellä ulkomaista työvoimaa on virrannut pääosin korkeasta työttömyydestä jo ennestään kärsineille aloille. Lisäksi suuri osa tulijoista on hakenut turvapaikkaa Ruotsista. Suomikaan tuskin välttyisi tältä epätoivottavalta kehityskululta.\nKontulan aloite on saanut tukea erityisesti molempien hallituspuolueiden riveistä. Varsinkin kokoomuksen pitkän tähtäimen suunnitelmiin kuuluu myös työehtosopimusten yleissitovuuden murtaminen. Sitä Kontulakaan tuskin tavoittelee, vaikka tukee osaa kokoomuksen aikeista ilmeisen tahtomattaan.\nPorvaripuolueiden hurratessa Kontulan lakialoitteelle on ammattiyhdistysliikkeen riveistä kuulunut huomattavasti kriittisempää palautetta. Rakennusliiton varapuheenjohtaja Kyösti Suokas on tyrmännyt aloitteen kovaäänisesti ja arvioi valtavan rakentajien työläisarmeijan vyöryvän Suomeen sen toteutuessa. Suokkaan mukaan jo reilun parinkymmenen tuhannen työntekijän saapuminen kehitysmaista syrjäyttäisi suomalaiset rakennustyömailta käytännössä kokonaan. Samankaltainen synkkä tulevaisuus olisi mitä todennäköisemmin edessä monilla muillakin aloilla.\nSaatavuusharkinnan ja yleissitovuuden romuttamisen seurauksena kymmenet tuhannet työsopimus- ja työehtosopimuslainsäädäntöämme tuntemattomat, pahimmillaan jopa luku- ja kirjoitustaidottomat henkilöt ryhtyisivät kilpailemaan työpaikoista suomalaisten työntekijöiden ja työttömien kanssa. Palkan lisäksi muutkin työehdot joustaisivat vain alaspäin.\nTilanne muodostuisi veronmaksajienkin kannalta hyvin ongelmalliseksi. Matalapalkkaiset ulkomaiset työntekijät perheineen joutuisivat turvautumaan sosiaalietuuksiin syrjäyttäessään samalla suomalaisia työmarkkinoiden ulkopuolelle. Perussuomalaiset eivät hyväksy suomalaisten työntekijöiden aseman ja työehtojen heikentämistä. Puolustamme heitä myös saatavuusharkinnan suomin keinoin kohtaamastamme ankarasta vastarinnasta huolimatta.\nSami Savio kansanedustaja, kaupunginvaltuutettu (ps.)\nJulkaistu Ylöjärven uutisissa 20.6.2018